hotchpotch/miracl-hf-unified huggingface dataset:
เทมโป
ในอภิธานศัพท์ดนตรี เทมโป ( แปลว่า "time") หรือ ลีลา หมายถึงความเร็วในการเล่นเครื่องดนตรี เป็นองค์ประกอบสำคัญของการประพันธ์งานดนตรี ซึ่งมีผลต่ออารมณ์ และความยากง่ายในการเล่นผลงานชิ้นนั้นๆ
งานประพันธ์ดนตรีแต่ละชิ้น จะระบุเทมโปไว้ที่ตอนต้น ในปัจจุบันจะระบุเป็นค่า ครั้งต่อนาที (beats per minute ใช้ตัวย่อ BPM) หมายความว่าโน้ตแต่ละตัว จะต้องถูกเล่นด้วยเป็นจำนวนกี่ครั้งต่อนาที หากงานประพันธ์ชิ้นใดมีค่าเทมโปสูง โน้ตตัวนั้นก็จะต้องเล่นด้วยความเร็วสูงขึ้น ด้วยจำนวนครั้งมากขึ้นในหนึ่งนาที
ในช่วงต้นศตวรรษที่ 19 ดีทริช นีโกลาส วิงเกล (1780 - 1826) นักประดิษฐ์ชาวดัตช์ได้สร้างเครื่องจับจังหวะ (metronome) ขึ้นในปี ค.ศ. 1812 และได้รับการจดสิทธิบัตรและผลิตออกวางจำหน่ายทั่วไปโดยโยฮานน์ เมลเซล (1772 – 1838) วิศวกรชาวเยอรมัน และได้รับความนิยมหลังจากเบโทเฟนนำมาใช้ในการประพันธ์ดนตรีตั้งแต่ปี ค.ศ. 1817 เพื่อช่วยเรื่องความถูกต้องในการกำหนดจังหวะดนตรี
ในการเล่นดนตรีคลาสสิก มักระบุค่าเทมโปโดยใช้คำศัพท์ภาษาอิตาลี เนื่องจากคีตกวีที่มีชื่อเสียงในคริสต์ศตวรรษที่ 17 ส่วนใหญ่เป็นชาวอิตาลี และใช้คำศัพท์เหล่านี้มาก่อนการระบุด้วยค่า BPM หลังจากมีการคิดค้นเครื่องจับจังหวะ และยังคงนิยมใช้กันมาจนถึงปัจจุบัน
แขวงซูมิดะ
แขวงซูมิดะ () เป็น 1 ใน 23 แขวงพิเศษของโตเกียว ในปี พ.ศ. 2551 มีจำนวนประชากรประมาณ 240,296 คน มีความหนาแน่นประชากร 17,480 คน ต่อตารางกิโลเมตร
แขวงซูมิดะตั้งอยู่ทางทิศตะวันออกเฉียงเหนือของโตเกียว มีแม่น้ำซูมิดะและแม่น้ำอารากาวะเป็นแม่น้ำสายหลัก มีอาณาเขตติดต่อกับ แขวงอาดาจิทางทิศเหนือ แขวงอารากาวะทางทิศตะวันออกเฉียงเหนือ แขวงคัตสึชิกะทางทิศตะวันออก แขวงเอโดงาวะทางทิศตะวันออกใต้ แขวงไทโตทางทิศตะวันตก แขวงชูโอทางทิศตะวันตกเฉียงใต้ และแขวงโคโตทางทิศใต้
เรควีเอ็ม (โมทซาร์ท)
เรควีเอ็มแมสในบันไดเสียงดีไมเนอร์ () เป็นผลงานประพันธ์ของว็อล์ฟกัง อมาเดอุส โมทซาร์ท ในปี ค.ศ. 1791 เป็นผลงานชิ้นสุดท้ายในชีวิตของโมทซาร์ทซึ่งเสียชีวิตก่อนจะแต่งได้เสร็จสิ้น ซึ่งต่อมาค็อนสตันท์เซอ โมทซาร์ท ภรรยาของเขาได้มอบหมายให้ฟรัทนซ์ ซาเวอร์ ซืสไมเออร์ ลูกศิษย์ของโมทซาร์ทแต่งต่อจนเสร็จ
โมทซาร์ทแต่งเรควีเอ็มตามคำว่าจ้างของฟรันทซ์ ฟ็อน วัลเซ็ค เพื่อเป็นการไว้อาลัยในพิธีศพของอันนา ภรรยาสาวของฟ็อน วัลเซ็ค ที่เสียชีวิตตั้งแต่อายุเพียง 20 ปี แต่เนื่องจากปัญหาด้านสุขภาพ โมทซาร์ทป่วยเป็นโรคไตและไข้รากสาดใหญ่ ประกอบกับต้องแบ่งเวลาไปเขียนอุปรากรเรื่อง La Clemenza di Tito และ ขลุ่ยวิเศษ ทำให้บทประพันธ์ชิ้นนี้ต้องล่าช้ากว่ากำหนด ในช่วงท้ายของชีวิต โมทซาร์ทมีสุขภาพย่ำแย่จนต้องไม่สามารถเขียนได้ด้วยดนเอง ต้องให้ซืสส์มาเยอร์เป็นผู้จดบันทึกตามคำบอก โมทซาร์ทถึงกับเพ้อไปว่าตัวเขาถูกวางยาพิษ และกำลังเขียนเรควีเอ็มนี้เพื่อใช้ในงานศพของตัวเอง
มีเรื่องเล่าที่ทำให้เกิดความเข้าใจผิดในปัจจุบัน ว่าชายลึกลับในชุดสีเทาที่เป็นผู้ว่าจ้างโมทซาร์ทให้แต่งเรควีเอ็มบทนี้ คือ อันโตนีโอ ซาลีเอรี สืบเนื่องมาจากความนิยมในบทละครเรื่อง "Mozart and Salieri" (1830) ของอะเล็กซานเดอร์ ปุชกิน ซึ่งดัดแปลงเป็นอุปรากรโดยริมสกี-คอร์ซาคอฟในปี ค.ศ. 1897 ซึ่งกลายมาเป็นโครงเรื่องหลักในละครเวที และภาพยนตร์ "อะมาเดอุส" โดยปีเตอร์ แชฟเฟอร์ ซึ่งไม่ตรงกับความจริงในประวัติศาสตร์ 
เรควีเอ็ม แมส ในบันไดเสียง ดี ไมเนอร์ แบ่งออกเป็นน 14 มูฟเมนต์ โดยแยกเป็น 7 ท่อนหลัก ดังนี้
เหตุระเบิดในแบกแดด 17 สิงหาคม พ.ศ. 2553
เหตุระเบิดในแบกแดด 17 สิงหาคม พ.ศ. 2553 เป็นเหตุระเบิดสองครั้งในกรุงแบกแดด ประเทศอิรัก การโจมตีครั้งแรกเกิดขึ้นเมื่อมือระเบิดฆ่าตัวตายได้จุดชนวนระเบิดนอกศูนย์เกณฑ์ทหารใหม่ของกองทัพอิรัก ซึ่งมีผู้ต่อแถวนานหลายชั่วโมงก่อนหน้าเหตุระเบิด ซึ่งทำให้มีผู้เสียชีวิตมากกว่า 60 คน และได้รับบาดเจ็บอีกกว่า 100 คน การโจมตีครั้งที่สองเกิดขึ้นในช่วงเย็นเมื่อรถบรรทุกน้ำมันระเบิดในย่านมุสลิมชีอะหฺ ทำให้มีผู้เสียชีวิต 8 คน และได้รับบาดเจ็บอีก 44 คน
ผู้ว่างงานจำนวนมากได้ต่อแถวนานหลายชั่วโมงนอกศูนย์เกณฑ์ทหารใหม่ของกองทัพเมื่อมือระเบิดพลีชีพมาถึงและจุดชนวนระเบิด ตำแหน่งของศูนย์เกณฑ์ทหารดังกล่าวตั้งอยู่ใกล้บับ อัล-มัวธัม ริมแม่น้ำไทกริสและอดีตอาคารกระทรวงกลาโหมเก่าของอิรักใจกลางเมืองแบกแดด
เจ้าหน้าที่กระทรวงมหาดไทยรายงานว่า เหยื่อส่วนใหญ่เป็นทหารเกณฑ์ แต่ทหารบางนายผู้ซึ่งป้องกันศูนย์เกณฑ์ทหารใหม่ก็เสียชีวิตเช่นกัน ความสูญเสียในหมู่ทหารเหล่านี้ มีเสียชีวิตอย่างน้อย 3 นาย และอีก 8 นายได้รับบาดเจ็บ โดยทีเหตุระเบิดได้สังหารประชาชนไปมากกว่า 60 คน
ในวันเดียวกัน ได้เกิดเหตุระเบิดขึ้นอีกครั้งเมื่อเวลา 21.30 น. ในย่านมุสลิมชีอะหฺ ระเบิดถูกติดเข้ากับรถบรรทุกน้ำมันซึ่งบรรทุกเคโรซีน ทำให้มีผู้เสียชีวิต 8 คน และได้รับบาดเจ็บอีก 44 คน
เปียโนคอนแชร์โตหมายเลข 21 (โมทซาร์ท)
เปียโนคอนแชร์โตหมายเลข 21 ในบันไดเสียง ซี เมเจอร์ () ผลงานประพันธ์ของว็อล์ฟกัง อมาเดอุส โมทซาร์ท เป็นคอนแชร์โตสำหรับบรรเลงเดี่ยวเปียโนชิ้นหนึ่งที่มีท่วงทำนองติดหู และได้รับความนิยม โมทซาร์ทแต่งเพลงนี้เสร็จเมื่อวันที่ 9 มีนาคม ค.ศ. 1785 ที่เวียนนา
เปียโนคอนแชร์โตหมายเลข 21 แบ่งออกเป็น 3 มูฟเมนต์
คอนแชร์โตบทนี้ปรากฏอยู่ในวัฒนธรรมสมัยนิยมจำนวนมาก หลังจากมูฟเมนต์ที่สอง Andante ถูกนำไปใช้ประกอบภาพยนตร์สวีเดนเรื่อง "Elvira Madigan" ในปี ค.ศ. 1967 เป็นภาพยนตร์โศกนาฏกรรมเกี่ยวกับความรักต้องห้ามของหญิงสาวชื่อเอลวิรา มาดิแกน (1867–1889) กับนายทหารหนุ่มชื่อเซ็กซ์เทน สปาร์ (1854-1889) ที่จบลงด้วยการฆ่าตัวตายของคนทั้งคู่ ภาพยนตร์ใช้เพลงนี้เป็นเพลงธีมของเรื่อง จากความสำเร็จของภาพยนตร์ที่ได้รับการเสนอชื่อเข้าชิงรางวัลปาล์มทองคำและรางวัลลูกโลกทองคำ ทำให้ช่วงหนึ่ง เปียโนคอนแชร์โตหมายเลข 21 ได้ถูกเรียกว่า "Theme from Elvira Madigan"
บุษบา มหัตถพงศ์
บุษบา มหัตถพงศ์ เป็นพิธีกร นักแสดง นักเขียนอิสระ ดีเจ วีเจ นักพากย์ นักปฏิบัติธรรม โด่งดังจากการเป็น วีเจทางช่องแชนแนลวีไทยแลนด์ จัดรายการอย่าง เอเชียนมิวสิกอัปเดต (Asian Music Update), บายดีมานด์ (Bydemand), ดีเจ Click Radio, Get 102.5 FM. ช่วงไกโกกุเนโกะ (外国ねこ)
บุษบา มหัตถพงศ์ เกิดเมื่อวันพฤหัสบดี ที่ 30 พฤศจิกายน พ.ศ. 2515 บิดา กู้น้อย มหัตถพงศ์ นักมวยไทย กับมารดา ศิริพร มหัตถพงศ์ มีพี่น้องรวม 4 คน ได้แก่
บุษบา มหัตถพงศ์ เป็นชาวนิชิเร็งโชชู (日連正宗) นับถือศาสนาพุทธ นิกายมหายานทางฝั่งญี่ปุ่น ภายใต้การดูแลของวัดไทเซกิจิ (大石寺)
จบการศึกษาจากโรงเรียนกรุงเทพการบัญชีวิทยาลัย ปริญญาตรีและปริญญาโท เศรษฐศาสตร์ มหาวิทยาลัยธุรกิจบัณฑิตย์
คัลตาร์ กิลล์
คัลตาร์ กิลล์ () หรือฉายา แบล็คแมมบ้า เกิดวันที่ 24 มีนาคม ค.ศ. 1979 ในเทศบาลตำบลมิชชั่น รัฐบริติชโคลัมเบีย เป็นนักมวยไทย และเป็นเป็นนักต่อสู้แบบผสมรุ่นเวลเทอร์เวทชาวอินเดีย ปัญจาบ-แคนาดา ซึ่งเป็นอดีตนักชกจากทีมเรโวลูชั่นไฟท์ ที่อยู่ในแวนคูเวอร์ บีซี.
คัลตาร์ กิลล์ ได้รับการกำหนดให้เข้าร่วมรายการแข่งขัน เค-วัน ฮีโร่ส์ 2007 มิดเดิลเวท กรังปรีด์ (70 กก.) ที่ซึ่งเขาได้ทำการสู้นัดรีแมทช์กับ คาโอล อูโนะ รอบเซมิไฟนอลในวันที่ 17 กันยายน ค.ศ. 2007 เพื่อคัดเลือกผู้ชนะในการเข้าชกรอบไฟนอลภายหลังจากคืนนั้น อย่างไรก็ตามเขาพลาดการแข่งขันเนื่องจากอาการบาดเจ็บที่บริเวณไหล่
กิลล์เริ่มมีชื่อเสียงภายหลังจากการชกกับอีเวส เอ็ดเวิร์ดส กับฮิเดโอะ โทโคโระ ทั้งสองครั้ง ซึ่งในการแข่งขันครั้งที่สองนี้เองที่เขาได้แสดงให้เห็นถึงศักยภาพในด้านการป้องกันที่เพิ่มขึ้นได้อย่างเด่นชัด โดยชื่อเสียงในด้านนี้มาจากการที่เขามีทักษะด้านมวยไทยมาก่อน ในอดีตเขายังเคยมีทักษะด้านมวยปล้ำ ซึ่งเคยเป็นแชมเปี้ยนของบริติชโคลัมเบียเมื่อครั้งยังอยู่ในวัยหนุ่ม
ในการให้คำสัมภาษณ์ครั้งล่าสุด เขากล้าทำนายว่าจะสามารถเอาชนะน็อคภายในยกที่หนึ่ง หากเขาได้ชกในรายการรีแมทช์กับคาโอล อูโนะ
ในการแข่งขันครั้งล่าสุด กิลล์ได้แพ้การแข่งกับ บัวขาว ป.ประมุข ในรายการเค-วันเวิลด์แมกซ์ ไฟนอล
รางวัลพระราชทานพระสุรัสวดี ครั้งที่ 24 ประจำปี พ.ศ. 2543
รางวัลพระราชทานพระสุรัสวดี ครั้งที่ 24 ประจำปี พ.ศ. 2543 จัดขึ้นโดยสมาคมผู้สื่อข่าวบันเทิงแห่งประเทศไทย
รางวัลพระราชทานพระสุรัสวดี ครั้งที่ 23 ประจำปี พ.ศ. 2542
รางวัลพระราชทานพระสุรัสวดี ครั้งที่ 23 ประจำปี พ.ศ. 2542 จัดขึ้นโดยสมาคมผู้สื่อข่าวบันเทิงแห่งประเทศไทย
รางวัลพระราชทานพระสุรัสวดี ครั้งที่ 22 ประจำปี พ.ศ. 2541
รางวัลพระราชทานพระสุรัสวดี ครั้งที่ 22 ประจำปี พ.ศ. 2541 เป็นงานแจกรางวัลด้านภาพยนตร์
ตลาดสดสนามเป้า
ตลาดสดสนามเป้า เป็นรายการวาไรตี้แนะนำที่เที่ยว ที่กินยอดฮิตชื่อดัง ออกอากาศทุกคืนวันอาทิตย์ทางช่อง 5 เวลา 20.20-21.15 น. ผลิตโดยโพลีพลัส มีผู้ดำเนินรายการคือ คะนึงนิจ จักรสมิทธานนท์, สุริวิภา กุลตังวัฒนา และปวันรัตน์ นาคสุริยะ
ออกอากาศวันแรกในวันอาทิตย์ที่ 2 ตุลาคม พ.ศ. 2548 โดยมีแขกรับเชิญ คือ ลักษณ์ เรขานิเทศ และพรนภา เทพทินกร
วันที่ 25 กันยายน พ.ศ. 2559 ทางรายการได้ออกอากาศเทปสุดท้ายทาง ช่อง 5 ที่ออกอากาศมาอย่างยาวนานถึง 10 ปีโดยได้ย้ายไปออกอากาศทาง ช่อง 3 เอชดี พร้อมกับเปลี่ยนชื่อเป็น ตลาดสดพระราม 4 ซึ่งเทปแรกออกอากาศในวันที่ 2 ตุลาคม พ.ศ. 2559 เวลา 16.00 - 16.45 น.โดยมี ณัฏฐณิชา ดังวัธนาวณิชย์ นางเอกจากละครเรื่อง นางอาย เป็นแขกรับเชิญคนแรก
รายการ "ตลาดสดสนามเป้า" ได้รับรางวัลดังต่อไปนี้
วัชระ ตังคะประเสริฐ
วัชระ ตังคะประเสริฐ เกิดเมื่อวันที่ 4 มกราคม พ.ศ. 2516 เป็นนักแสดงชาวไทย จบการศึกษาระดับปริญญาตรีภาควิชารัฐศาสตร์และรัฐประศาสนศาสตร์ คณะสังคมศาสตร์ มหาวิทยาลัยเกษตรศาสตร์ ปริญญาโทบริหารธุรกิจจากซีแอตเทิล สหรัฐอเมริกา
หลังจากศึกษาจบระดับปริญญาโท เริ่มต้นอาชีพนายแบบ และพรีเซ็นเตอร์โฆษณา อาทิ ธนาคารกสิกรไทย ธนาคารไทยพาณิชย์ ธนาคาร UOB ขนมปังฟาร์มเฮาส์ รถยนต์ออดี้ เบียร์ไทเกอร์ ดีแทค ฯลฯ
จากนั้นแสดงในภาพยนตร์เรื่องแรกคือเรื่อง "ขุนแผน" ซึ่งทำให้เขาได้รับรางวัลพระราชทานพระสุรัสวดี ครั้งที่ 26 ประจำปี พ.ศ. 2545 ดาวรุ่งชายยอดเยี่ยม
จากนั้นมีผลงานเรื่องอื่นอย่าง "กระตุกติ่งเจ้าพ่อ", "ชู้", "โคเลสเตอรอลที่รัก" และ "ไพรรีพินาศ ป่ามรณะ" ส่วนละครมี "บ้านนี้ผีไม่ปอบ", "นางฟ้าไร้ปีก"
ปัจจุบันทำธุรกิจขายเฟอร์นิเจอร์ของครอบครัว ที่จังหวัดปราจีนบุรี
รางวัลพระราชทานพระสุรัสวดี ครั้งที่ 21 ประจำปี พ.ศ. 2540
รางวัลพระราชทานพระสุรัสวดี ครั้งที่ 21 ประจำปี พ.ศ. 2540 เป็นงานแจกรางวัลด้านภาพยนตร์
ดิฉันไม่ใช่โสเภณี
ดิฉันไม่ใช่โสเภณี เป็นนวนิยาย ประพันธ์โดยผกามาศ ปรีชา มีเรื่องราวเกี่ยวกับผู้หญิงไทยที่เสี่ยงชีวิตไปประเทศเยอรมนี โดยหวังจะแต่งงานกับชาวเยอรมัน เพื่อให้ได้สิทธิ ในการอยู่ในประเทศเยอรมนีต่อ โดยตีแผ่การทำงานของบริษัทจัดหาคู่ รวมถึงชะตากรรมของผู้หญิงต่างแดนหลาย ๆ คน
"ดิฉันไม่ใช่โสเภณี" ตีพิมพ์เป็นตอน ๆ ในหนังสือพิมพ์ "เดลินิวส์" ในฉบับวันอาทิตย์ตั้งแต่ตุลาคม 2531 ถึง พฤศจิกายน 2532 จากนั้นตีพิมพ์รวมเล่มครั้งแรกในเดือนกันยายน 2532 แบ่งเป็น 53 ตอน
บทประพันธ์ได้รับนำมาสร้างเป็นภาพยนตร์ เมื่อปี 2536 กำกับโดยพยุง พยกุล นำแสดงโดย ธิดา ธีรรัตน์, ยุรนันท์ ภมรมนตรี ภาพยนตร์ได้รางวัลพระราชทานพระสุรัสวดี ครั้งที่ 16 ประจำปี พ.ศ. 2535 ในสาขาผู้แสดงนำหญิงยอดเยี่ยม (ธิดา ธีระรัตน์), ผู้กำกับภาพยนตร์ยอดเยี่ยม (พยุง พยกุล) และบทประพันธ์ยอดเยี่ยม (ผกามาศ ปรีชา)
ขยี้
ขยี้ เป็นภาพยนตร์ไทยในปี พ.ศ. 2534 กำกับโดยปุ๊ก ยังเติร์ก ภาพยนตร์ได้รับ 4 รางวัลจากเวทีรางวัลตุ๊กตาทอง ในปี พ.ศ. 2534 โดยเป็นครั้งเดียวในประวัติศาสตร์ที่ดารานำชาย 2 คน ลิขิต เอกมงคล และ สามารถ พยัคฆ์อรุณ ได้รับรางวัลเดียวกันจากหนังเรื่องเดียวกัน โดยภาพยนตร์ไม่ได้ฉายในโรงภาพยนตร์ จนในปัจจุบันภาพยนตร์ก็ยังไม่ได้ออกฉาย
อุปสรรคของภาพยนตร์เรื่องนี้มีมากมาย ตั้งแต่มีอุบัติเหตุสตันต์แมนโดนลูกปืนเสียชีวิต ทำให้เกิดปัญหาหยุดถ่ายไป 3 เดือน และต้องทำเรื่องดูแลและค่าทดแทนผู้เสียชีวิต อีกทั้งผู้กำกับยังทำงานละเอียดมาก เมื่อถ่ายหนังเสร็จแล้วแต่อยู่ในกระบวนการตัดต่อ จึงได้ส่งวิดีโอไปประกวดรางวัล ปิดกล้องด้วยทุนสร้าง 10 ล้านบาท ได้รับการเสนอชื่อเข้าชิงสาขาใหญ่แทบทุกรางวัล และได้รางวัลไปหลายรางวัล
แต่ด้วยที่คุณปุ๊กทำงานละเอียด อันไหนไม่ดี ก็ตัดทิ้ง ถ่ายทำใหม่ ทำให้เกิดความล่าช้า และมีฉากบู๊ฉากหนึ่งที่เมื่อดูแล้วเหมือนหนังเรื่อง "โหด เลว ดี" ก็กลัวจะหาว่าลอกเลียนแบบ จึงอยากจะรื้อถ่ายใหม่ เพิ่มการระเบิดรถราคาแพง 8 คันรวดกลางสนามบินใช้ตัวประกอบนับร้อย นอกจากนั้นยังใช้เวลาตกแต่งหลายซีนอยู่ถึง 4 ปี กับจำนวนฟิล์มรวมแล้วมากกว่า 450 ม้วน ทำให้ทุนสร้างขยับไปที่ 15 ล้านบาท แต่ท้ายสุดหนังก็ไม่ได้เข้าฉาย
ลิขิต เอกมงคล กับ สามารถ พยัคฆ์อรุณ ที่รับบทเป็นพี่น้องกำพร้าที่ทั้งคู่แยกกันแต่เล็ก โดยลิขิตเติบโตขึ้นมาเป็นมือขวาเจ้าพ่อ สามารถได้รับเลี้ยงเป็นลูกบุญธรรมของผู้มีอิทธิพล ทั้งคู่ต้องกลับมาเจอกันโดยบังเอิญ
ฝ่ายลิขิตรับภารกิจจากนายให้มาสังหารพ่อบุญธรรมของสามารถ ส่วนฝ่ายสามารถที่กำลังเรียนอยู่ต่างประเทศ พอรู้ข่าวจึงกลับมาแก้แค้น โดยสืบถึงมือสังหาร โดยมีกันตา ดานาว รับบทเป็นตัวเชื่อมทั้ง 2 คน
ธีระ โรจนานันท์
ธีระ โรจนานันท์ ได้เปลี่ยชื่อเป็น อรุษ โรจนานันท์ (ชื่อเล่น: ตุ๊) เป็นนักพากย์ชาวไทย เริ่มงานพากย์ ที่ช่อง 7 ต่อมาได้มาอยู่ร่วมกับทีม คุณนิรุต ณ บางช้าง ของ UBC (ทรูวิชั่นส์) ออกจาก UBC (ทรูวิชั่นส์) ก็มีผลงานในการพากย์การ์ตูนให้กับทาง โรส มีเดีย แอนด์ เอ็นเตอร์เทนเมนท์, ไทก้า และยังมีงานพากย์อื่น ๆ อีกมายมาย สามารถพากย์ได้ทุกบทบาท
ปัจจุบันทำงานพากย์อยู่ที่บริษัทเกคโก สตูดิโอ (Gecko studio and Entertainment complex ) ซึ่งพากย์ให้กับช่อง Fox Thai, ทรูวิชั่นส์ เป็นส่วนใหญ่
กำกับเสียงพากย์โปเกม่อนของทรูไอคอนเท้น ตั้งแต่ภาค 16 - 18 ประกอบด้วย แบล็คแอนด์ไวท์ (TRUE SPARK )ไดมอนแอนด์เพิล์ ศึกกาแล็คติคทีม (Modern Nine ) XY ( TRUE SPARK ) และได้พากย์เสียงในตัวการ์ตูนบางตัวด้วย เช่น BW เป็น อาเดคุ
กำกับเสียงพากย์โปเกม่อน XY THE MOVIE 2 เรื่อง 1. รังไหมแห่งกางทำลายล้างและดีแอนซี 2. ศึกฮูป้าถล่มโลก
ติดตามผลงานได้ที่ เฟสบุ๊ค แฟนเพจ นักพากย์ พี่ตุ๊ อรุษ โรจนานันท์
การ์ตูนต่างประเทศ
The Cleveland Show ( FOX Thai ) รับบทเป็น ครีฟแลนด์
Family Guy 11 ( FOX Thai )
The Simson 24 ( FOX Thai ) เป็น ผอ. โรงเรียน ลูกชิมสัน
American Dad ( FOX Thai )
Marvel Avenger Assemble ( DISNEY ) รับบทเป็น ฟิวรี่ โลกิ
Pacman And The Ghostly Adventure ( DISNEY ) รับบทเป็น ประธานาธิบดีสเฟียโร่
Bob the builder (โรส ) พากย์เป็น สกู็ป สปัด
พระเจ้าซูโร
พระเจ้าซูโร หรือ พระเจ้าซูรึง (, 首陵; ? - ค.ศ. 199) กษัตริย์พระองค์แรกแห่งกึมควันคายาหรืออาณาจักรคายา มีพระนามเดิมว่า คิมซูโร เป็นผู้ก่อตั้งกึมควันคายา บริเวณตะวันออกเฉียงใต้ของเกาหลี
ตามตำนานการก่อตั้งราชวงศ์กึมควันคายานั้น มีบันทึกในศตวรรษที่ 13 ในพงศาวดาร คารัคกุก-กิ (hangul: 가락국기, hanja: 駕洛國記) ของหนังสือ ซัมกุก ยูซา ตามตำนานกล่าวว่าพระเจ้าซูโรเป็นหนึ่งในหกองค์ชายที่ประสูติจากไข่ที่มาจากท้องฟ้าที่อยู่ในชามทองห่อผ้าสีแดง พระเจ้าซูโรเป็นองค์ชายพระองค์แรกที่ตั้งอาณาจักรได้ ก็คืออาณาจักรคายานั้นเอง
ในตำนานยังล่าวอีกว่าพระมเหสีของพระเจ้าซูโร ซึ่งก็คือ พระมเหสีฮอฮวางอ๊ก ซึ่งพระนางเป็นองค์หญิงที่มาจากอินเดียในแคว้นอโยธยา (ahyuta, 阿逾陀) ซึ่งพระนางเป็นผู้ที่ทำให้อินเดียและเกาหลีได้ทำการค้าซึ่งกันและกัน
ตามตำนานเรื่องที่พระเจ้าซูโรประสูติมาจากไข่นั้น ในคาบสมุทรเกาหลีมีเรื่องแบบนี้เกิดขึ้นกับหลายอาณาจักร องค์ชายจูมง ซึ่งเป็นผู้ก่อตั้งอาณาจักรโกคูรยอ กล่าวว่าพระนางยูฮวาท้องโดยได้รับแสงอาทิตย์และคลอดลูกออกมาเป็นไข่ ซึ่งก็คือองค์ชายจูมง พระเจ้าฮยอกกอเซแห่งอาณาจักรซิลลา ที่มีตำนานว่าพระองค์ประสูติจากไข่ และยังมี คิมอันจี ผู้เป็นต้นตระกูลคิมในเกาหลี มีตำนานว่า คิมอันจีถูกพบบริเวณป่าไก่หรือป่าคเยริมที่อยู่ในกล่องสีทองและมีไก่สีทองเอยู่บนกล่องนั้น แต่ตำนานการประสูติจากไข่ของพระเจ้าซูโรยังไม่ค่อยเป็นที่รู้จักของคนเท่าไรนัก
สมพัฒน์ แก้วพิจิตร
นายสมพัฒน์ แก้วพิจิตร (22 พฤศจิกายน พ.ศ. 2504 — 19 มกราคม พ.ศ. 2556) อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลสมัคร สุนทรเวช และรัฐบาลสมชาย วงศ์สวัสดิ์ และอดีตสมาชิกสภาผู้แทนราษฎรจังหวัดนครปฐม สังกัดพรรคชาติไทย
นายสมพัฒน์ เป็นพี่ชายของ พันโท สินธพ แก้วพิจิตร สมาชิกสภาผู้แทนราษฎรจังหวัดนครปฐม
นายสมพัฒน์ แก้วพิจิตร เป็นชาวจังหวัดนครปฐม สำเร็จการศึกษาจากโรงเรียนสวนกุหลาบวิทยาลัย จากนั้นเข้าศึกษาต่อในระดับปริญญาตรี สาขาการเมืองการปกครอง คณะรัฐศาสตร์ มหาวิทยาลัยธรรมศาสตร์ และระดับปริญญาโท สาขาการบริหารธุรกิจ (M.BA.) จากมหาวิทยาลัยแซมฟอร์ด ประเทศสหรัฐอเมริกา
ด้านครอบครัวสมรสกับนางกนกวลี แก้วพิจิตร มีบุตร 3 คน
นายสมพัฒน์ แก้วพิจิตร เริ่มทำงานเป็นผู้จัดการโรงแรมเวล ในจังหวัดนครปฐม จากนั้นจึงเริ่มมีกิจการของตนเองคือ บริษัท ดาวอรพรรณ จำกัด บริษัท สหพัฒนพันธุ์ จำกัด และบริษัท สหอรพรรณ จำกัด ต่อมาจึงได้ลงสมัครรับเลือกตั้งเป็นสมาชิกสภาผู้แทนราษฎร จังหวัดนครปฐม สังกัดพรรคชาติไทย ในการเลือกตั้ง พ.ศ. 2538 และได้รับตำแหน่งผู้ช่วยเลขานุการรัฐมนตรีว่าการกระทรวงศึกษาธิการ ในปี พ.ศ. 2538 และตำแหน่งเลขานุการรัฐมนตรีว่าการกระทรวงเกษตรและสหกรณ์ ในปี พ.ศ. 2541 - พ.ศ. 2543
ต่อมาได้รับตำแหน่งรัฐมนตรีครั้งแรกในรัฐบาลสมัคร สุนทรเวช ในตำแหน่งรัฐมนตรีช่วยว่าการกระทรวงเกษตรและสหกรณ์ และพ้นจากตำแหน่งเมื่อคณะรัฐมนตรีคณะดังกล่าวสิ้นสภาพเนื่องจากศาลรัฐธรรมนูญวินิจฉัยให้สมัคร สุนทรเวช นายกรัฐมนตรี พ้นสภาพ แต่สมพัฒน์ แก้วพิจิตร ยังคงได้รับมอบหมายให้ทำหน้าที่เดิมในคณะรัฐมนตรีคณะต่อมา ซึ่งนำโดยสมชาย วงศ์สวัสดิ์
ในปี พ.ศ. 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทย
สมพัฒน์ แก้วพิจิตร ถึงแก่กรรมด้วยอาการไขมันอุดตันบริเวณเส้นหลอดเลือดไปเลี้ยงหัวใจ เมื่อวันที่ 19 มกราคม พ.ศ. 2556 ที่ห้องพักในโรงแรมเชียงใหม่ภูคำ จังหวัดเชียงใหม่ ในระหว่างที่นายสมพัฒน์ ได้นำคณะองค์กรปกครองส่วนท้องถิ่นจากจังหวัดนครปฐม มาดูงานที่จังหวัดเชียงใหม่
สงคราม กิจเลิศไพโรจน์
นายสงคราม กิจเลิศไพโรจน์ อดีตรัฐมนตรีช่วยว่าการกระทรวงพาณิชย์ ในรัฐบาลของนายสมชาย วงศ์สวัสดิ์ อดีตสมาชิกสภาผู้แทนราษฎร จังหวัดสมุทรปราการ และเหรัญญิก พรรคพลังประชาชน ปัจจุบันเป็นหัวหน้าพรรคเพื่อชาติ
นายสงคราม กิจเลิศไพโรจน์ เป็นชาวไทยเชื้อสายจีน เกิดเมื่อวันที่ 15 มีนาคม พ.ศ. 2487 ที่จังหวัดสมุทรปราการ เป็นบุตรคนที่ 4 ในบรรดาบุตร 5 คนของนายเล่งอี่ แซ่กิม กับนางเซ้งฮวย แซ่ฉั่ว สำเร็จการศึกษาระดับปริญญาตรีศิลปศาสตรบัณฑิต จากสถาบันราชภัฏธนบุรี และนิติศาสตรบัณฑิต จากมหาวิทยาลัยรามคำแหง ส่วนในระดับปริญญาโทอีก 2 ปริญญา ด้านบริหารธุรกิจ สาขาการจัดการทั่วไป จากมหาวิทยาลัยอีสเทิร์นเอเชีย และรัฐประศาสนศาสตร์ จากสถาบันบัณฑิตพัฒนบริหารศาสตร์ (นิด้า)
นายสงคราม กิจเลิศไพโรจน์ เป็นนักธุรกิจนำเข้าสินค้าของเด็กเล่นจากต่างประเทศเข้ามาจำหน่ายในประเทศไทย จนสามารถเปิดร้านผลิตของเล่นเป็นของตัวเองได้ที่ย่านสะพานควาย และได้ขยายกิจการเรื่อยมาจนได้ก่อตั้ง โรงงานมงกุฏทองผลิตภัณฑ์ เป็นที่มาของสินค้าที่มีเป็นที่รู้จักในชื่อ "ดรีมทอยส์" และ "ไทยทอยส์" และยังดำเนินธุรกิจห้างสรรพสินค้าอิมพีเรียล อีกด้วย
ด้านงานการเมือง เคยเป็นที่ปรึกษาประธานรัฐสภา (ดร.โภคิน พลกุล) และที่ปรึกษาให้กับ พลเอกชวลิต ยงใจยุทธ ต่อมาได้ลงเล่นการเมือง ในการเลือกตั้ง พ.ศ. 2548 ได้รับเลือกเป็นสมาชิกสภาผู้แทนราษฎร จังหวัดสมุทรปราการ เขต 1 ได้รับตำแหน่งเหรัญญิกพรรคพลังประชาชน และรับตำแหน่งรัฐมนตรีช่วยว่าการกระทรวงพาณิชย์ ในรัฐบาลของนายสมชาย วงศ์สวัสดิ์ ในปี พ.ศ. 2551 ถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชน
นายสมคราม กิจเลิศไพโรจน์ เป็น 1 ใน 5 ผู้ที่ถูกกล่าวหาว่ามีส่วนเชื่อมโยงกับการสนับสนุนเงินให้กับกลุ่มแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน (นปช.)
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 89
วิโรจน์ เปาอินทร์
พลตำรวจโท วิโรจน์ เปาอินทร์ หัวหน้าพรรคเพื่อไทย อดีตสมาชิกสภาผู้แทนราษฎร แบบบัญชีรายชื่อ และรองหัวหน้าพรรคเพื่อไทย อดีตรองนายกรัฐมนตรี ในรัฐบาลของนายชวน หลีกภัย และอดีตสมาชิกสภาผู้แทนราษฎร จังหวัดอ่างทอง พรรคชาติไทย และอดีตผู้บัญชาการตำรวจสอบสวนกลาง
พลตำรวจโทวิโรจน์ เปาอินทร์ เกิดเมื่อวันที่ 7 ธันวาคม พ.ศ. 2476 ที่อำเภอวิเศษชัยชาญ จังหวัดอ่างทอง เป็นบุตรของนายเซ้ง กับนางกี เปาอินทร์ และเป็นอดีตสารวัตรใหญ่สถานีตำรวจนครบาลสำเหร่
พล.ต.ท.วิโรจน์ สมรสกับนางวินิจ เปาอินทร์ ผู้พิพากษาสมทบ ศาลเด็กจังหวัดพระนครศรีอยุธยา
พลตำรวจโทวิโรจน์ เปาอินทร์ เป็นสมาชิกสภาผู้แทนราษฎร จังหวัดอ่างทอง เคยสังกัดพรรคประชากรไทย และพรรคชาติไทย ต่อมาได้รับแต่งตั้งเป็นกรรมการตรวจสอบทรัพย์สิน ในคณะรักษาความสงบเรียบร้อยแห่งชาติ (รสช.) และได้รับแต่งตั้งเป็นรัฐมนตรี 2 สมัย คือ รัฐมนตรีช่วยว่าการกระทรวงมหาดไทย ในรัฐบาลของพลเอกสุจินดา คราประยูร และเป็นรองนายกรัฐมนตรี ในรัฐบาลของนายชวน หลีกภัย ในปี พ.ศ. 2543 แต่ในการเลือกตั้งในปี พ.ศ. 2548 พลตำรวจโทวิโรจน์ เปาอินทร์ กลับพ่ายการเลือกตั้งให้กับนางสาวเพ็ญชิสา หงษ์อุปถัมภ์ไชย ผู้สมัครหน้าใหม่จากพรรคไทยรักไทย
ต่อมาในปี พ.ศ. 2552 พลตำรวจโทวิโรจน์ เปาอินทร์ ได้ร่วมเป็นกรรมการตรวจสอบข้อเท็จจริงกรณีเหตุการณ์ชุมนุมทางการเมืองของรัฐสภา ต่อมาได้เข้าร่วมงานกับพรรคเพื่อไทย และรับตำแหน่งรองหัวหน้าพรรค จากนั้นในการเลือกตั้ง พ.ศ. 2554 ได้ลงสมัคร ส.ส.ระบบบัญชีรายชื่อ ลำดับที่ 17 ของพรรคเพื่อไทยด้วยพลตำรวจโทวิโรจน์ เปาอินทร์ ได้ร่วมเป็นกรรมการในคณะกรรมการประสานงานสภาผู้แทนราษฎร โดยดำรงตำแหน่งรองประธานคณะกรรมการคนที่ 4 ในรัฐบาลยิ่งลักษณ์ ชินวัตร และเป็นประธานคณะกรรมาธิการการป้องกันและปราบปรามการทุจริตประพฤติมิชอบ สภาผู้แทนราษฎร
ในเดือนตุลาคม พ.ศ. 2555 ได้รับแต่งตั้งจากกรรมการบริหารพรรคให้ทำหน้าที่รักษาการหัวหน้าพรรคเพื่อไทย แทนนายยงยุทธ วิชัยดิษฐ ที่ลาออกจากตำแหน่งเมื่อวันที่ 4 ตุลาคม พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 119
คำลี่ พิลาวง
คำลี่ พิลาวง (, , เกิด 26 กุมภาพันธ์ พ.ศ. 2532) ชื่อเล่น อาลี่ เป็นนักแสดงชาวลาว ลูกครึ่งจีน-ลาว ได้รับรางวัลรองชนะเลิศอันดับสองจากการประกวด Miss Lux 2006 ก่อนที่จะมีผลงานการแสดงภาพยนตร์เรื่องแรก สะบายดี หลวงพะบาง คู่กับอนันดา เอเวอร์ริ่งแฮม ในปี พ.ศ. 2551 โดยถือเป็นนางเอกคนแรกในรอบ 35 ปี ของวงการภาพยนตร์ลาว
คำลี่ พิลาวง เกิดเมื่อวันที่ 26 กุมภาพันธ์ พ.ศ. 2532 ที่นครหลวงเวียงจันทน์ ประเทศลาว มีบิดาเป็นชาวจีนและมารดาชาวลาว เธอสามารถพูดภาษาลาว ภาษาจีน และภาษาอังกฤษ ปัจจุบันศึกษาระดับอุดมศึกษาเอกการค้าระหว่างประเทศ มหาวิทยาลัยหัวเฉียวแห่งเมืองเซียะเหมิน ประเทศจีน เธอไม่ชอบวิชาคณิตศาสตร์ และไม่ถนัดด้านคอมพิวเตอร์ และด้วยความที่เป็นคนสนใจด้านการแสดงและชอบแสดงออก คำลี่จึงเข้าประกวด Miss Lux 2006 และสามารถคว้าตำแหน่งรองชนะเลิศอันดับสองได้สำเร็จ
ส่วนงานด้านวงการบันเทิงเธอเริ่มจากการเดินแบบ ถ่ายแบบตามนิตยสาร ถ่ายโฆษณาเป็นพรีเซนเตอร์ของโทรศัพท์มือถือ ก่อนที่จะได้แสดงภาพยนตร์เรื่องแรก "สะบายดี หลวงพะบาง" คู่กับอนันดา เอเวอร์ริ่งแฮม ในปี พ.ศ. 2551, "สะบายดี 2 ไม่มีคำตอบจากปากเซ" คู่กับเรย์ แมคโดนัลด์ ในปี พ.ศ. 2553 ต่อมา สะบายดี วันวิวาห์ คู่กับ ปกรณ์ ฉัตรบริรักษ์ ในปี พ.ศ. 2554 เป็นต้น
จุลพันธ์ อมรวิวัฒน์
นายจุลพันธ์ อมรวิวัฒน์ เป็นอดีตสมาชิกสภาผู้แทนราษฎร จังหวัดเชียงใหม่ พรรคเพื่อไทย เป็นบุตรชายของนายสมพงษ์ อมรวิวัฒน์ อดีตรองนายกรัฐมนตรี
นายจุลพันธ์ อมรวิวัฒน์ เกิดเมื่อวันที่ 8 เมษายน พ.ศ. 2518 สำเร็จการศึกษาสาขาเศรษฐศาสตร์ จากจุฬาลงกรณ์มหาวิทยาลัย และระดับปริญญาโท ด้านการบริหารธุรกิจ (MBA.) จากวิทยาลัยบอสตัน ประเทศสหรัฐอเมริกา ด้านครอบครัวได้สมรสกับนางสาววิสาระดี เตชะธีราวัฒน์ สมาชิกสภาผู้แทนราษฎร จังหวัดเชียงราย พรรคเพื่อไทย เมื่อวันที่ 9 กุมภาพันธ์ พ.ศ. 2553
นายจุลพันธ์ อมรวิวัฒน์ ลงสมัครรับเลือกตั้งเป็นสมาชิกสภาผู้แทนราษฎร ในการเลือกตั้ง พ.ศ. 2548 และได้รับการเลือกตั้งเข้าสู่สภาเป็นครั้งแรก ในนามพรรคไทยรักไทย โดยสามารถเอาชนะยงยุทธ สุวภาพ จากพรรคประชาธิปัตย์ (ส.ส.คนเดียวของประชาธิปัตย์ ในพื้นที่จังหวัดเชียงใหม่)
ในวันที่ 29 เมษายน พ.ศ. 2554 เขาได้เข้าร่วมการชุมนุมของกลุ่มแนวร่วมประชาธิปไตยต่อต้านเผด็จการ ที่บริเวณสนามโรงเรียนบ้านวังจ๊อม อ.เชียงดาว จ.เชียงใหม่
ฮังกาเรียนแรพโซดีหมายเลข 2
ฮังกาเรียนแรปโซดีหมายเลข 2 ในบันไดเสียง ซี-ชาร์ป ไมเนอร์ () ผลงานการประพันธ์ของฟรันทซ์ ลิสท์ในปี ค.ศ. 1847 สำหรับการบรรเลงเดี่ยวเปียโน เป็นผลงานชิ้นที่สองจากทั้งหมด 19 ชิ้นในชุดฮังกาเรียนแรปโซดีที่ลิสท์แต่งขึ้นในช่วงปี 1846-1853 และปี 1882 กับ 1885 โดยเป็นผลงานชิ้นที่มีชื่อเสียงที่สุด จากเทคนิคและความยากในการเล่น เนื่องจากมีการปรับเปลี่ยนจังหวะและคีย์สลับไปมาทั้งเพลง และมีช่วงที่เปิดโอกาสให้ผู้เล่นอิมโพรไวส์
ลิสท์แต่งแรปโซดีชิ้นนี้เสร็จในปี ค.ศ. 1847 และอุทิศให้กับเคาท์ลาซโล แตแลกีที่ 3 (Count László Teleki IV de Szék; 1811 – 1861) ลิสท์ได้รับอิทธิพลมาจากเพลงพื้นเมืองฮังการีที่เขาฟังมาตั้งแต่เด็ก และตีพิมพ์โน้ตดนตรีสำหรับเดี่ยวเปียโนจำหน่ายในปี ค.ศ. 1851 ซึ่งประสบความสำเร็จจนลิสท์ต้องเรียงเรียงสำหรับบรรเลงด้วยวงออร์เคสตรา ต่อมาลิสท์ได้จัดพิมพ์โน้ตดนตรีฉบับบรรเลงดูเอตเปียโน จำหน่ายในปี ค.ศ. 1874
แรปโซดีชิ้นนี้ แบ่งโครงสร้างออกเป็นสองส่วน
ฮังกาเรียนแรปโซดีหมายเลข 2 ปรากฏอยู่ในวัฒนธรรมสมัยนิยมจากการเป็นเพลงประกอบภาพยนตร์แอนิเมชันของดิสนีย์, วอร์เนอร์บราเธอร์ส,ยูนิเวอร์แซลสตูดิโอส์ และ MGM หลายเรื่องมาตั้งแต่ปี ค.ศ. 1929 เป็นการบรรเลงโดยมิกกี เมาส์ใน "The Opry House" (1929) , บักส์ บันนีใน "Rhapsody Rabbit" (1946), วูดดี วูดเพ็กเกอร์ใน "Convict Concerto" (1954) , ทอมกับเจอร์รี่ ใน "The Cat Concerto" และยังปรากฏในแอนิเมชันอีกหลายเรื่อง เช่น "Rhapsody in Rivets" (1941) และ "Who Framed Roger Rabbit" (1988)
ผลงานบันทึกเสียงครั้งที่ได้รับความนิยม เป็นการบรรเลงโดยวลาดิมีร์ โฮโรวิตซ์ ในปี ค.ศ. 1953
บลีช: เฟดทูแบล็ก, ไอคอลยัวร์เนม
บลีช: เฟดทูแบล็ก, ไอคอลยัวร์เนม () เป็นภาพยนตร์แอนิเมชันในภาคที่ 3 ของเทพมรณะ ในภาคนี้เกิดในแรกเริ่มเหตุวุ่นวายขึ้นที่โซล โซลไซตี้เพราะอยู่ ๆ คุโระซึจิ มายูริ ที่กำลังทำการทดลองอยู่ก็โดนโจมตีจนสลบไป โดนบุคคลลึกลับ2คน และชิงเครื่องเปลี่ยนความทรงจำ และทดลองใช้กับมายูริจนความทรงจำของเขาหายไป จำไม่ได้แม้กระรองหัวหน้าของตน ระหว่างนั้นบุลคลลึกลับทั้งสองก็ทำให้ฮอลโล่ในห้องทดลองคู่หนึ่งออกมาสร้างความปั่นป่วนในเซเรย์เทย์ ทำให้พื้นที่และยมทูตบางส่วนถูกทำให้แข็งกลายเป็นหิน แม้กระทั่งซาราคิ เคมปาจิก็ยังโดนไปด้วย ในขณะเดียวกันนั้นคุจิกิ ลูเคียกำลังจะเดินทางไปที่บ้านตระกูลคุจิกิ พร้อมกับจดหมายที่ได้มาโดยไม่รู้ว่าใครส่งมา ก็เจอกับคนที่ทำให้เซเรย์เทย์ปั่นป่วนและเตรียมจะเข้าสู้ แต่ทั้งคู่ก็ใช้เครื่องลบความทรงจำทำให้ลูเคียลืมทุกอย่างไป และจัดการทำให้คนที่รู้จักลูเคียลืมเธอไปนั่นส่งผลให้คนทั่วทั้งเซเรย์เทย์ลืมเธอเพราะความเชื่อมโยงทางความคิดของแต่ละคน
ในขณะเดียวกันที่โลกมนุษย์คุโรซากิ อิจิโกะที่กำลังนอนเล่นอยู่ก็ฝันถึงลูเคียและรู้สึกถึงความแปลกประหลาดที่จะเกิดขึ้นกับเธอจึงรีบไปที่ร้านของอุราฮาร่า คิสึเกะเพื่อถามเรื่องลูเคียและขอให้เปิดประตูไปยังโซล โซไซตี้ แต่เมื่อไปถึงและถามถึงเรื่องนี้ อุราฮาร่า คิสึเกะก็ไม่สามารถจำลูเคียได้เหมือนกัน เข้าจึงต้องไปที่โซล โซลไซตี้ตัวตัวเอง และคิดว่าจะไปของความช่วยเหลือจากคนที่นั่น เมื่อไปถึงเข้าเจอเจอก็ฮิซากิ ชูเฮย์ แต่เมื่อเข้าไปทัก ฮิซากิกลับจำเขาไม่ได้เช่นกัน อิจิโกะและคอนจึงต้องร่วมกันแก้ปัญหาและพาลูเคียกลับมาให้ได้
ลักเม
ลักเม () เป็นอุปรากรภาษาฝรั่งเศสความยาว 3 องก์ โดยลีโอ ดีลิบีส แต่งบทร้องโดย Edmond Gondinet และ Philippe Gille ดัดแปลงจากเรื่อง "Rarahu ou Le Mariage de Loti" (1880) นวนิยายอัตชีวประวัติของปีแอร์ โลตี (1850 - 1923) เรื่องราวความรักและชู้สาวของนายทหารเรือฝรั่งเศสชื่อ Julien Viaud (เป็นชื่อจริงของผู้เขียน) กับหญิงสาวพื้นเมืองตาฮิติชื่อ ราราฮู ต่อมาผู้เขียนได้เปลี่ยนชื่อตัวเป็นภาษาพอลินีเซียว่า โลตี
ลีโอ ดีลิบีสได้เปลี่ยนชื่อตัวละคร และสถานที่จากในนวนิยาย ตัวพระเอกเป็นนายทหารอังกฤษในบริติชราชของอินเดีย ชื่อ เจอรัลด์ ตัวนางเอกชื่อ ลักเม เป็นลูกสาวของนักบวชพราหมณ์ชื่อ นิลขันธ์ (Nilakantha)
ดีลิบีสแต่งอุปรากรเรื่องนี้ในช่วงปี ค.ศ. 1881-1882 โดยมีท่วงทำนองที่มีกลิ่นอายของวัฒนธรรมตะวันออก ซึ่งเป็นที่นิยมในฝรั่งเศสในขณะนั้น ออกแสดงรอบปฐมทัศน์เมื่อวันที่ 14 เมษายน ค.ศ. 1883 ที่โรงละคร Opéra-Comique ปารีส บทลักเม รับบทโดยมารี แวน แซนด์ (Marie van Zandt, 1858 - 1919) นักร้องโซปราโนชาวอเมริกัน
ท่อนบาร์คาโรลจากองก์ที่หนึ่ง "The Flower Duet" ของอุปรากรเรื่องนี้ถูกนำมาใช้ในวัฒนธรรมสมัยนิยม เช่นภาพยนตร์เรื่อง "The Hunger" (1983) ภาพยนตร์เขย่าขวัญโดยโทนีย์ สก็อตต์ นำแสดงโดยแคเทอรีน เดอเนิฟ ซูเซิน ซาแรนดอน และเดวิด โบวี และภาพยนตร์แคนาดา "I've Heard the Mermaids Singing" (1987) และฉบับอัลบั้มบันทึกการแสดงสดของยานนี ชุด "Yanni Live At The Acropolis" ที่ไปปรากฏในภาพยนตร์โฆษณาสายการบินบริติชแอร์เวย์
อาเซม มาคซูทาจ
อาเซม มาคซูทาจ () หรือฉายา เดอะแบล็คอีเกิ้ล เกิดวันที่ 8 กรกฎาคม ค.ศ. 1975 เป็นนักมวยไทย และเป็นนักคาราเต้ชาวสวิสเชื้อสายอัลแบเนีย ปัจจุบันเขาเป็นแชมเปี้ยนรายการ WMC เฮฟวี่เวทมวยไทยเวิลด์
อาเซม มาคซูทาจ เริ่มเรียนวิชามวยไทยครั้งแรกเมื่ออายุ 15 ปี และเข้าร่วมแข่งขันรายการระดับโลกของ สมาคมมวยไทยโลก (W.M.T.A.) เมื่ออายุได้ 18 ปี เมื่อค.ศ. 1994 ในรุ่น 72.5 กิโลกรัม ภายหลังจากนั้น เขาชนะการแข่งขันระดับโลกมาแล้วถึง 14 ครั้ง ใน 8 รายการแข่งขันที่ต่างกัน
สิทธิชัย โควสุรัตน์
นายกองเอก สิทธิชัย โควสุรัตน์ (27 พฤศจิกายน พ.ศ. 2503 -) อดีตรัฐมนตรีช่วยว่าการกระทรวงมหาดไทย ในรัฐบาลของนายสมัคร สุนทรเวช และรองหัวหน้าพรรคเพื่อแผ่นดิน ได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ครั้งแรกในปี พ.ศ. 2538 สังกัดพรรคประชาธิปัตย์ ปัจจุบันสังกัดพรรคเพื่อไทย
นายสิทธิชัย โควสุรัตน์ เกิดเมื่อวันที่ 27 พฤศจิกายน พ.ศ. 2503 ที่จังหวัดอุบลราชธานี เข้าเรียนชั้นประถมศึกษาที่โรงเรียนเขมราฐ ชั้นมัธยมศึกษาที่โรงเรียนเบ็ญจะมะมหาราช จังหวัดอุบลราชธานี จากนั้นจึงได้เข้าศึกษาและสำเร็จการศึกษาในระดับปริญญาตรีที่คณะนิติศาสตร์ และปริญญาโทคณะรัฐศาสตร์ มหาวิทยาลัยรามคำแหง ปัจจุบันสำเร็จการศึกษาระดับดุษฎีบัณฑิต หลักสูตรรัฐประศาสนศาสตรดุษฎีบัณฑิต มหาวิทยาลัยกรุงเทพธนบุรี
นายสิทธิชัย โควสุรัตน์ เริ่มเข้าสู่งานการเมืองโดยการเป็นสมาชิกสภาจังหวัดอุบลราชธานี ในปี พ.ศ. 2533 และเป็นสมาชิกสภาผู้แทนราษฎร ในปี พ.ศ. 2538 สังกัดพรรคประชาธิปัตย์ ต่อมาในการเลือกตั้ง พ.ศ. 2550 นายสิทธิชัย โควสุรัตน์ ได้ลงสมัคร ส.ส. ในสังกัดพรรคเพื่อแผ่นดิน แต่ถูกคณะกรรมการการเลือกตั้ง ตัดสิทธิ์เนื่องจากเป็นสมาชิกพรรคการเมืองมากกว่าหนึ่งพรรค คือ พรรคเพื่อแผ่นดิน และพรรคพลังประชาชน แต่นายสิทธิชัย ตอบโต้ว่าไม่เคยสมัครเป็นสมาชิกพรรคพลังประชาชนแต่อย่างใด ซึ่งต่อมาศาลฎีกา ได้มีคำพิพากษาให้คืนสิทธิ์แก่นายสิทธิชัย ด้วยเหตุว่าลายมือชื่อในใบสมัครสมาชิกพรรคพลังประชาชน ไม่ตรงกับลายมือชื่อของนายสิทธิชัย ทำให้นายสิทธิชัย ได้รับการรับรองเป็นสมาชิกสภาผู้แทนราษฎร แบบสัดส่วนกลุ่ม 4 พรรคเพื่อแผ่นดิน
นายสิทธิชัย โควสุรัตน์ ได้รับตำแหน่งรัฐมนตรีช่วยว่าการกระทรวงมหาดไทย ในรัฐบาลของนายสมัคร สุนทรเวช ในเดือนกุมภาพันธ์ พ.ศ. 2551 และถูกปรับออกจากตำแหน่งในเดือนสิงหาคมของปีเดียวกัน
พิชัย นริพทะพันธุ์
นายพิชัย นริพทะพันธุ์ อดีตรัฐมนตรีว่าการกระทรวงพลังงาน ในรัฐบาลนางสาวยิ่งลักษณ์ ชินวัตร อดีตรัฐมนตรีช่วยว่าการกระทรวงการคลัง ในรัฐบาลของนายสมัคร สุนทรเวช และคณะทำงานทีมเศรษฐกิจของพรรคเพื่อไทย
นายพิชัย นริพทะพันธุ์ เกิดเมื่อวันที่ 29 ตุลาคม พ.ศ. 2504 เป็นบุตรของนายรณชัย กับนางสุวรรณี นริพทะพันธุ์ สำเร็จการศึกษาจากโรงเรียนอัสสัมชัญ และระดับปริญญาตรี สาขาเศรษฐศาสตร์ และระดับปริญญาโท ด้านการบัญชี จากจุฬาลงกรณ์มหาวิทยาลัย
ด้านชีวิตครอบครัวสมรสกับนางธัญยธรณ์ นริพทะพันธุ์ เป็นทันตแพทย์ มีบุตรด้วยกัน 3 คน คือ พชร นริพทะพันธุ์ สาริศฐ์ นริพทะพันธุ์ และนนท์นริฐ นริพทะพันธุ์
นายพิชัย นริพทะพันธุ์ เป็นนักธุรกิจอสังหาริมทรัพย์ ธุรกิจอัญมณีและการส่งออก เจ้าของบริษัท เจมส์ควอลิตี้ จิวเวอร์รี่ จำกัด ต่อมาได้เข้ามารับตำแหน่งที่ปรึกษาสำนักงานคณะกรรมการส่งเสริมการลงทุน และเป็นผู้สนับสนุนการเงินให้กับกลุ่มขอนแก่น พรรคเพื่อแผ่นดิน ของนายสุวิทย์ คุณกิตติ ต่อมาจึงได้หันมาสนับสนุนพรรคพลังประชาชน และพรรคเพื่อไทยแทน
ในปี พ.ศ. 2551 นายพิชัย นริพทะพันธุ์ ได้รับตำแหน่งรัฐมนตรีช่วยว่าการกระทรวงการคลัง ในรัฐบาลนายสมัคร สุนทรเวช แทนร้อยตรีหญิง ระนองรักษ์ สุวรรณฉวี แกนนำกลุ่มโคราช ต่อมาในการเลือกตั้ง พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ พรรคเพื่อไทย โดยถูกจัดลำดับในบัญชีรายชื่อผู้สมัคร ส.ส. เป็นลำดับที่ 124 แต่ไม่ได้รับเลือกตั้ง นายพิชัยได้เป็นทีมเศรษฐกิจของพรรคเพื่อไทย โดยได้ทำการดีเบตระหว่างโครงการรับจำนาข้าวตันละ 15,000บาท กับโครงการรับประกันราคาช้าวกับนายวรงค์ เดชกิจวิกลม ผ่านรายการ"เจาะข่าวเด่น"ว่าการรับจำนำข้าวของรัฐบาลเพื่อไทยนั้นอาจจะทำให้ราคาข้าวในตลาดโลกสูงและเป็นไปได้ว่าจะขึ้นมากกว่าราคาจำนำ ด้วยวิธีการเข้าไปควบคุมการตลาด ช่วงหนึ่งของการดีเบตนายพิชัยได้กล่าวไว้ว่า หลักการของเพื่อไทยคือความเป็นไปได้ที่จะทำให้ราคาข้าวสูงขึ้น และเสนอให้ใช้ระบบไอทีในการควบคุมการจำนำข้าว เพื่อป้องกันการทุจริต โดยใช้เครดิตการ์ดเกษตรกรเป็นสมาร์ทการ์ด แต่การดำเนินการดังกล่าวต้องแจกบัตรเครดิตเกษตรให้กับชาวนาหลายล้านคน ซึ่งต้องใช้เวลา
ในวันที่ 9 สิงหาคม พ.ศ. 2554ได้รับแต่งตั้งให้ดำรงตำแหน่งรัฐมนตรีว่าการกระทรวงพลังงาน ในรัฐบาลของนางสาวยิ่งลักษณ์ ชินวัตร ปลายปี พ.ศ. 2554 ระหว่างดำรงตำแหน่งได้ดำเนินการวางนโยบายและแผนพลังงานให้กับประเทศในทุกด้าน และในช่วงน้ำท่วมใหญ่ในปลายปี 2554 ได้ให้รัฐบาลใช้กระทรวงพลังงานที่ตั้งบนตึกเอนโก้เป็นศูนย์ป้องกันและช่วยเหลือน้ำท่วมหลังจากที่ที่ตั้งเดิมในสนามบินดอนเมืองถูกน้ำท่วมจนกระทั่งน้ำลด ผู้สื่อข่าวทำเนียบรัฐบาลได้ร่วมกันตั้งฉายาให้นายพิชัยว่า "ไอเดียกระฉอก" เพราะตัวนายพิชัยเองมักจะมีไอเดียใหม่ๆ มานำเสนอต่อสังคมเสมอ แต่ไอเดียเหล่านั้นมักจะไม่ค่อยได้รับการตอบสนองหรือไม่ก็ไม่ค่อยจะเป็นไปตามที่นายพิชัยคาดการณ์ในขณะนั้น ต่อมานายพิชัย ถูกปรับออกจากตำแหน่งในเดือนมกราคม พ.ศ. 2555 ต่อมาได้ทำหน้าที่เป็นคณะทำงานเศรษฐกิจของพรรคเพื่อไทย
ศรัณย์ ศิริลักษณ์
ศรัณย์ ศิริลักษณ์ เกิดวันที่ 14 พฤศจิกายน พ.ศ. 2534 เป็นนักแสดงชาวไทย มีชื่อเสียงจากละครเรื่อง มนต์รักแม่น้ำมูล
ศรัณย์ ศิริลักษณ์ ชื่อเล่น พอร์ช เกิดที่โรงพยาบาลภูมิพลอดุลยเดช เพราะคุณพ่อและคุณแม่ของเขา ชอบรถปอร์เช่มาก เขาเป็นบุตรของคุณพ่อจักร์ ศิริลักษณ์และคุณแม่ณัฏฐ์ศิร์ ศิริลักษณ์ และมีพี่สาว 1 คน ชื่อ จิรัฏฐา ศิริลักษณ์ แต่ต่อมาย้ายไปอยู่ที่อำเภอท่าใหม่ จังหวัดจันทบุรี เข้าสู่วงการบันเทิงจากการเดินแบบและถ่ายมิวสิกวิดีโอ ก่อนหน้านี้เคยเล่นภาพยนตร์มาแล้ว 1 เรื่องคือ เการักที่เกาหลี ซอร์รี ซารังเฮโย หลังจากที่เซ็นสัญญาเป็นนักแสดงช่อง 7 ทำให้พอร์ชมีผลงานละคร โดยผลงานที่สร้างชื่อให้คือละครเรื่อง มนต์รักแม่น้ำมูล นอกจากนี้พอร์ชร่วมงานการออกแบบคอลเลคชั่นเสื้อผ้าของแมนเชสเตอร์ (Manchester) โดยใช้ชื่อคอลเลคชั่นใหม่นี้ว่า Manchester by Porsche อีกด้วย
ด้านการศึกษา กำลังศึกษาในระดับปริญญาตรี ชั้นปีที่ 2 คณะนิเทศศาสตร์ สาขาวิชาการภาพยนตร์และวิดีทัศน์ มหาวิทยาลัยรังสิต (เดิมศึกษาที่มหาวิทยาลัยรามคำแหง และ มหาวิทยาลัยกรุงเทพ)
ในวันที่ 18 กุมภาพันธ์ พ.ศ. 2558 ได้เกิดอุบัติเหตุกับเจ้าตัว หลังจากได้ขับขี่รถมอเตอร์ไซต์ประเภทบิ๊กไบค์พลิกคว่ำที่จังหวัดฉะเชิงเทรา อาการหนักต้องรักษาตัวในห้องไอซียู และทำให้การถ่ายทำละครเรื่อง ตะพดโลกันตร์ ซึ่งเป็นภาคต่อของ ลูกผู้ชายไม้ตะพด ต้องเลื่อนออกไป
ด้านชีวิตส่วนตัว เขาเปิดธุรกิจร้านอาหารสราญร่วมกับพ่อของเขาในปี พ.ศ. 2557 ที่ถนนสุขาภิบาล 5
เพียร์ กินต์
เพียร์ กินต์ (; [ˈpeːr ˈɡʏnt]; ออกเสียงแบบอังกฤษ: /ˈpɪər ˈɡɪnt/) เป็นบทละครความยาว 5 องก์ แต่งโดยเฮนริก อิบเซ็น (1828 – 1906) กวีชาวนอร์เวย์ ดัดแปลงจากตำนานพื้นบ้านนอร์เวย์เกี่ยวกับนายพราน ชื่อ "Per Gynt"
บทละครเรื่องนี้ตีพิมพ์ครั้งแรกที่โคเปนเฮเกน เมื่อ ค.ศ. 1867 จำนวน 1250 ชุดแรกจำหน่ายหมดอย่างรวดเร็ว แต่เมื่ออิบเซ็นตีพิมพ์ซ้ำ กลับมียอดขายไม่ดีนัก ต่อมาอิบเซ็นได้มอบหมายให้เอ็ดเวิด กริก แต่งสวีต สำหรับใช้ประกอบบทละคร และออกแสดงเมื่อวันที่ 24 กุมภาพันธ์ ค.ศ. 1876 ที่ออสโล
นักแสดงที่มีชื่อเสียง ที่เคยรับบทนำในละครเรื่องนี้ เช่น ลอเรนซ์ โอลิเวียร์ ชาร์ลตัน เฮสตัน แมกซ์ ฟอน ซีโดว คริสโตเฟอร์ พลัมเมอร์
รางวัลพระราชทานพระสุรัสวดี ครั้งที่ 14 ประจำปี พ.ศ. 2533
รางวัลพระราชทานพระสุรัสวดี ครั้งที่ 14 ประจำปี พ.ศ. 2533 จัดโดยสมาคมผู้สื่อข่าวบันเทิงแห่งประเทศไทย โดยมีการประกาศผลเมื่อวันที่ 15 ธันวาคม พ.ศ. 2533 ณ ห้องส่งใหญ่ สถานีโทรทัศน์สีกองทัพบกช่อง 7
ลุงแซม
ลุงแซม เป็นบุคคลาธิษฐานของสหรัฐอเมริกา หรือในบางครั้งเจาะจงหมายถึงเฉพาะรัฐบาลกลางสหรัฐอเมริกา การนำมาใช้ครั้งแรกสามารถสืบย้อนไปได้ถึง สงคราม ค.ศ. 1812 เขาได้รับพรรณนาว่าเป็นชายผิวขาวสูงอายุที่น่าเกรงขาม มีผมขาวและเคราแพ (ไม่มีหนวด) และสวมใส่ชุดที่เป็นการรำลึกถึงรูปแบบการออกแบบของธงชาติสหรัฐอเมริกา ยกตัวอย่างเช่น หมวกทรงสูงธรรมดาที่มีลายสีแดง-ขาวและดาวสีขาวบนแถบสีน้ำเงิน กับกางเกงขาวยาวลายแดง-ขาว การนำไปใช้ในวรรณกรรมปรากฏครั้งแรกในหนังสือเชิงเปรียบเทียบ ค.ศ. 1816 "การผจญภัยของลุงแซมในการค้นหาเกียรติยศที่หายไป" (The Adventures of Uncle Sam in Search After His Lost Honor) โดย เฟรเดอริก ออกัสตัส ฟิดแฟดดี้
สัญลักษณ์ที่ใช้แทนสหรัฐอเมริกาก่อนหน้า รวมไปถึง "บราเธอร์โจนาธาน" ซึ่งใช้โดยนิตยสารพันช์ แต่ลุงแซมได้มีคามนิยมเหนือกว่าสัญลักษณ์อื่น ๆ ในบางช่วงระหว่างสงครามกลางเมือง การใช้สตรีเป็นสัญลักษณ์ "โคลอมเบีย" พบเห็นน้อยมากนับตั้งแต่คริสต์ทศวรรษ 1920 ภาพ "การหาทหารใหม่" ของลุงแซม สร้างขึ้นโดย เจมส์ มอนต์โกเมรี แฟลกก์ ช่างเขียนภาพประกอบและศิลปินภาพเหมือน ซึ่งเป็นที่รู้จักกันดีในผลงานพาณิชย์ศิลป์ ตามข้อมูลบางส่วน ภาพของลุงแซมที่ได้นำเสนอต่อสาธารณะเป็นครั้งแรก คือ ภาพของแฟลกก์บนปกของนิตยสารเลสลียส์ วีคลี เมื่อวันที่ 6 กรกฎาคม ค.ศ. 1916 โดยมีคำบรรยายใต้ภาพว่า "คุณกำลังทำอะไรเพื่อให้เตรียมพร้อม" ภาพนี้ได้รับการพิมพ์มากกว่า 4 ล้านภาพระหว่าง ค.ศ. 1917-1918 และภาพดังกล่าวยังได้ถูกใช้อย่างมากในช่วงสงครามโลกครั้งที่สอง
ในปี ค.ศ. 1812 บทบัญญัติจำนวนมากของกองทัพถูกซื้อที่ทรอย รัฐนิวยอร์ก โดยอัลเบิร์ต แอนเดอร์สัน ผู้รับเหมาของรัฐ สินค้าถูกตรวจสอบโดยสองพี่น้อง อเบ็นเนเซอร์และซามูเอล วิลสัน ซึ่งชื่อของซามูเอลนี้ได้เป็นที่รู้จักกันในหมู่คนงานว่า "ลุงแซม" ห่อพัสดุได้ถูกประทับตรา E.A.-U.S. ซึ่งเมื่อถูกถามถึงความหมายของตัวย่อเหล่านี้ คนงานก็มักจะตอบแบบติดตลกว่าเขาไม่รู้นอกเสียจากตัวย่อนี้หมายถึง อัลเบิร์ต อเบ็นเนเซอร์ และลุงแซม ดังนั้น ชื่อดังกล่าวจึงได้แพร่หลายกันในหมู่คนงาน ทหาร และประชาชน และรัฐบาลสหรัฐอเมริกาได้ถูกเรียกอย่างรักใคร่ว่า "ลุงแซม"
สุชน ชามพูนท
นายสุชน ชามพูนท อดีตที่ปรึกษารองนายกรัฐมนตรี (นายยงยุทธ วิชัยดิษฐ) อดีตรัฐมนตรีว่าการทบวงมหาวิทยาลัย อดีตรัฐมนตรีประจำสำนักนายกรัฐมนตรี อดีตรัฐมนตรีช่วยว่าการกระทรวงการคลัง และอดีตสมาชิกสภาผู้แทนราษฎรหลายสมัย
นายสุชน ชามพูนท เกิดเมื่อวันที่ 25 กรกฎาคม พ.ศ. 2480 เป็นบุตรของนายศักดิ์ชัย กับ นางเสริมศรี ชามพูนท มีพี่น้อง 7 คนสำเร็จการศึกษาระดับปริญญาตรี พาณิชยศาสตร์บัณฑิต จากคณะพาณิชยศาสตร์และการบัญชี มหาวิทยาลัยธรรมศาสตร์ ได้รับปริญญาดุษฎีบัณฑิตกิตติมศักดิ์ สาขาการจัดการ จากมหาวิทยาลัยนเรศวร
ด้านครอบครัวนายสุชน ชามพูนท สมรสกับนางเปรมฤดี ชามพูนท อดีตนายกเทศมนตรีเทศบาลนครพิษณุโลก
นายสุชน ชามพูนท ถึงแก่อนิจกรรมด้วยโรคมะเร็งตับอ่อน เมื่อวันที่ 3 สิงหาคม พ.ศ. 2561
นายสุชน ชามพูนท เป็นสมาชิกสภาผู้แทนราษฎร 14 สมัย เคยลงสมัครรับเลือกตั้งในพื้นที่จังหวัดพิษณุโลก ต่อมาจึงเปลี่ยนมาลงสมัครในแบบบัญชีรายชื่อ และแบบสัดส่วน นายสุชน ยังเคยดำรงตำแหน่งเลขานุการรัฐมนตรีว่าการกระทรวงอุตสาหกรรม เป็นรัฐมนตรีช่วยว่าการกระทรวงการคลัง รัฐมนตรีประจำสำนักนายกรัฐมนตรี ในรัฐบาลพลเอกสุจินดา คราประยูร และรัฐมนตรีว่าการทบวงมหาวิทยาลัย ในรัฐบาลของนายชวน หลีกภัย
เมื่อปี พ.ศ. 2554 ในรัฐบาลของนางสาวยิ่งลักษณ์ ชินวัตร ได้รับแต่งตั้งเป็นที่ปรึกษานายกรัฐมนตรี ต่อมาเขาได้ลาออกจากตำแหน่ง ในเดือนมีนาคม พ.ศ. 2557
กาชัล เทพคน
กาชัล (, , Kājal Debgôn) หรือเป็นที่รู้จักในภาษาอังกฤษว่า คาโจล () เกิดเมื่อ 5 สิงหาคม พ.ศ. 2518 มีชื่อจริงว่า กาชัล มุคาจี เป็นนักแสดงบอลลีวู้ด ภาพยนตร์ที่สร้างชื่อเสียง คือ Dilwale Dulhania le Jayenge (สวรรค์เบี่ยง เปลี่ยนทางรัก) และ Kabhi Khushi Kabhie Gham (ฟ้ามิอาจกั้นรัก) สามีของเธอ คือ อชัย เทวคนะ ผู้เป็นนักแสดงบอลลีวูดเช่นกัน คาโจลมีศักดิ์เป็นลูกพี่ลูกน้องกับรานี มุคาจี นางเอกเรื่อง Paheli (ปาฏิหาริย์วิญญาณรักเหนือโลก) ภาพยนตร์เรื่องล่าสุด คือ My Name is Khan แสดงคู่กับ ศาห์รุข ข่าน
สภาผู้แทนราษฎรไทย ชุดที่ 22
สมาชิกสภาผู้แทนราษฎรไทย ชุดที่ 22 (6 กุมภาพันธ์ พ.ศ. 2548 - 24 กุมภาพันธ์ พ.ศ. 2549) เป็นสมาชิกสภาผู้แทนราษฎรที่มาจากการเลือกตั้ง วันที่ 6 กุมภาพันธ์ พ.ศ. 2548 มีสมาชิกจำนวน 500 คน แบ่งเป็นแบบเขตเลือกตั้ง 400 คน แบบบัญชีรายชื่อ 100 คน โดยมีพรรคการเมืองที่ได้รับการเลือกตั้งสูงสุด คือ พรรคไทยรักไทย จำนวน 377 คน
มีรายนามดังนี้
แยกตามรายภาคตามการแบ่งของราชบัณฑิตยสถาน
มีรายนามดังนี้
สภาผู้แทนราษฎรชุดนี้ได้สิ้นสุดลงเมื่อวันที่ 24 กุมภาพันธ์ พ.ศ. 2549 อันเนื่องมาจากมีพระบรมราชโองการให้ประกาศยุบสภาผู้แทนราษฎร แลกำหนดให้มีการเลือกตั้งใหม่ในวันที่ 2 เมษายน พ.ศ. 2549 แต่ต่อมาถูกศาลรัฐธรรมนูญ พิพากษาให้การเลือกตั้งเป็นโมฆะ และตลอดระยะเวลา 7 เดือน จึงไม่มีสภาผู้แทนราษฎร จนกระทั่งในวันที่ 19 กันยายน พ.ศ. 2549 ก่อนที่จะมีการเลือกตั้งใหม่ ก็เกิดการรัฐประหาร นำโดยคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข (ค.ป.ค.) เพื่อยึดอำนาจการปกครองประเทศจากรักษาการนายกรัฐมนตรี พันตำรวจโท ทักษิณ ชินวัตร จึงให้การเลือกตั้งสมาชิกสภาผู้แทนราษฏรจึงถูกเลื่อนออกไปจากวันที่ 15 ตุลาคม พ.ศ. 2549 ไปจนกระทั่งวันที่ 23 ธันวาคม พ.ศ. 2550 โดยมีรัฐบาลชั่วคราว บริหารราชการแผ่นดินไปจนกว่าจะถึงวันเลือกตั้ง
ตัวละครในไทโกะโนะทัตสึจิน
ตัวละครในไทโกะโนะทัตสึจิน เป็นตัวละครที่ปรากฏในเกมไทโกะโนะทัตสึจิน ซึ่งเป็นเกมตีกลองญี่ปุ่น (กลองไทโกะ) ลักษณะการออกแบบ เป็นการออกแบบอย่างง่าย ซึ่งออกแบบโดยโยโคโอะ ยูคิโกะ (横尾有希子) ตัวละครเอกคือ ฝาแฝดกลองไทโกะ วาดะ ดน (和田どん) และ วาดะ คัตสึ (和田かつ)
วาดะดอนเป็นตัวเอกของซีรีส์ไทโกะโนะทัตสึจิน ความใฝ่ฝันของเขาคือการแบ่งปันสิ่งที่งดงามจากไทโกะให้กับโลก เป็นเวลาสามปีมาแล้วที่เขาได้ย้ายมาสู่วาดะเฮ้าส์ และเขาก็ได้รับความนิยมชมชอบไปทั่วทั้งเมือง นอกจากนี้ เขามีความอยากอาหารมากกว่าปกติรวมถึงการซื้อสินค้าราคาแพงที่วาดะเฮ้าส์ ซึ่งอาจเป็นความอยากที่แย่ที่สุด เขามักจบประโยคการสนทนาของเขาด้วยคำว่า "บา-ดัม" ในภาษาญี่ปุ่น และเขามักเป็นที่รู้จักกันในชื่อของ "ดน"
เป็นพี่น้องฝาแฝดคู่กับวาดะ ดน เขามีหลายสิ่งที่เหมือนกับพี่ชายของเขา เป็นเวลาสามปีมาแล้วที่เขาได้ย้ายมาสู่วาดะเฮ้าส์ เมื่อเร็วๆนี้เขาเพิ่งรู้ตัวว่าเขาไม่ได้เป็นตัวละครเอกของซีรีส์ ด้านอุปนิสัยของเขาถือได้ว่าเป็นผู้ชอบกินเนื้อหมู แต่มีแนวโน้มที่เขาจะสามารถระงับความตะกละได้มากกว่าพี่ชายของเขา เขาเป็นที่รู้จักในชื่อของ"คัตสึ" เขามักจบประโยคการสนทนาของเขาด้วยคำว่า "บา-ดัม" ในภาษาญี่ปุ่นเช่นเดียวกับพี่ชายฝาแฝดของเขา
คุณปู่วัย 75 ปี แห่งบ้านวาดะ ผู้ซึ่งอยู่ในวัยเกษียณ เขามักใช้เวลาส่วนใหญ่ไปกับการดูแลเท็ตสึโอะที่เป็นหลานชาย เขาได้ชักชวนอุนากิให้พาทุกคนไปเที่ยวชายหาด โดยที่เขาต้องการยืดเส้นยืดสายเพื่อให้หายปวดหลัง
เต่าตัวนี้สามารถสร้างจุดสนใจได้เป็นไมล์จากผ้ากันเปื้อนของเขา เขายังมีส่วนช่วยในส่วนนอกของมินิเกมที่มีชื่อว่า "ไฟร์เวิร์กเฟสติวอล!" กาเมะยังมีความชื่นชอบต่ออุนากิเป็นอย่างมาก ซึ่งเขาเรียกเธอว่า "บาส" ซึ่งผู้เล่นเกมบางคนเข้าใจว่าหมายถึง "บอส" เนื่องจากการสะกดผิด นอกจากนี้ กาเมะเป็นตัวละครที่มีเสียงสูงเหมือนกับเสียงของผู้หญิง
ปลาทองเหล่านี้มาจากเกมจับปลาทอง พวกมันว่ายน้ำกันพลุกพล่านภายหลังจากทำการโกยขึ้น และพวกมันทั้งหมดได้ปรากฏตัวขึ้นสำหรับเทศกาลตีกลองนี้โดยเฉพาะ
โคมไฟที่มีชีวิตเหล่านี้ได้ส่องแสงสว่างขึ้นภายในเทศกาลตีกลอง แม้ว่าใบหน้าของเหล่าโคมไฟอาจไม่แสดงถึงอารมณ์ใดๆ แต่เหล่าโคมไฟเหล่านี้ก็ถือได้ว่าเป็นตัวละครที่มีความขยันมาก ซึ่งอุนากิมักจะกล่าวอยู่เสมอว่า "พวกมันไม่ได้ให้แต่เพียงแสงสว่าง!" แต่จะเป็นผู้คอยดูแลที่ดีได้เช่นกัน
เมกะดนเป็นหุ่นยนต์ไทโกะ ซึ่งได้รับการผลิตขึ้นที่ประเทศญี่ปุ่น เขามีลักษณะที่คล้ายกับปีศาจ และสามารถพบได้ในฐานะผู้เล่นแบบอัตโนมัติของทุกภาคในเกมไทโกะโนะทัตสึจิน
เมกะคัตสึเป็นพี่น้องฝาแฝดกับเมกะดน เช่นเดียวกันที่ว่าเขาอาจมีลักษณะที่น่ากลัว และเป็นผู้เล่นแบบอัตโนมัติในทุกภาคของเกมไทโกะโนะทัตสึจิน
รานี มุคาจี
รานี มุคาจี ( "รานี มุขาชี", "รานี มุขชี") เกิด 21 มีนาคม พ.ศ. 2521 เป็นนักแสดงของบอลลีวูด ภาพยนตร์ที่สร้างชื่อเสียงให้ คือ ปาฏิหาริย์วิญญาณรักเหนือโลก (Paheli) แสดงคู่กับ ศาห์รุข ข่าน และ bunty aur bablli ( คู่กวนรวนใจรัก ) แสดงคู่กับ อภิเษก พัจจัน
ทอร์
ในเทพปกรณัมนอร์ส ธอร์ (, จากภาษานอร์สโบราณ Þórr) เป็นเทพถือค้อนซึ่งเกี่ยวข้องกับสายฟ้า ฟ้าร้อง พายุ ต้นโอ๊ก พละกำลัง การคุ้มครองมนุษยชาติ และตลอดจนการทำให้ศักดิ์สิทธิ์ การรักษาและความอุดมสมบูรณ์ เทพที่มาจากกำเนิดเดียวกันในเทพปกรณัมเยอรมันและเพเกินที่กว้างกว่า เป็นที่รูจักกันในภาษาอังกฤษเก่าว่า Þunor และภาษาเยอรมันโบราณเขตเหนือว่า Donar (อักษรรูน þonar ᚦᛟᚾᚨᚱ) ซึ่งกำเนิดจากภาษาโปรโตเยอรมัน *Þunraz (หมายถึง "สายฟ้า")
ธอร์เป็นเทพที่ได้รับการกล่าวถึงอย่างสำคัญตลอดประวัติศาสตร์ที่มีการบันทึกของชาวเยอรมัน จากการยึดครองดินแดนเยอรมาเนียของโรมัน ไปจนถึงการขยายชนเผ่าในสมัยการโยกย้ายถิ่นฐาน ไปจนถึงการได้รับความนิยมอย่างสูงในยุคไวกิ้ง เมื่อ ในการเผชิญกับกระบวนการเผยแผ่ศาสนาคริสต์เข้าไปในสแกนดิเนเวีย สัญลักษณ์ค้อนมจอลนีร์ (Mjölnir) ของพระองค์ ถูกสวมใส่เป็นการท้าทายและชื่อตัวของนอร์สเพเกินซึ่งมีชื่อของเทพเจ้าเป็นพยานต่อความนิยมของเขา เมื่อย่างเข้าสู่สมัยใหม่ ธอร์ยังได้การยอมรับต่อไปในตำนานพื้นบ้านชนบททั่วภูมิภาคเยอรมนี ธอร์มักอ้างถึงบ่อยครั้งในชื่อสถานที่ ในวันประจำสัปดาห์ วันพฤหัสบดี (Thursday ("วันของธอร์") ปรากฏนามของพระองค์ และชื่อซึ่งมาจากยุคเพเกินที่มีนามพระองค์นั้นยังมีใช้กันอยู่จวบจนปัจจุบัน ตลอดจนยังเป็นที่มาของคำว่า "ฟ้าร้อง" หรือ "ฟ้าผ่า" ในภาษาอังกฤษ (Thunder) อีกด้วย นอกจากนี้แล้วนักวิชาการชาวอังกฤษผู้หนึ่งยังเชื่อว่า ค้อนมจอลนีร์ที่มีลักษณะขว้างไปแล้วสามารถวนกลับมาสู่มือของทอร์ได้เหมือนบูมเมอแรง เป็นที่มาของสัญลักษณ์สวัสดิกะ ที่แพร่หลายต่อมาในอารยธรรมของชาวอารยันอีกด้วย
ธอร์เป็นหนึ่งในสิบสองสำคัญของเทพเจ้าสแกนดิเนเวีย เป็นเทพแห่งสายฟ้า ทอร์เป็นบุตรของเทพเจ้าโอดิน และจอร์ดน่ง (Fjörgyn) ยักษ์แห่งแผ่นดิน
ระบบการลงคะแนน
ระบบการลงคะแนน หรือ ระบบการเลือกตั้ง คือ วิธีการที่ผู้ลงคะแนนเสียงทำการเลือก ซึ่งมักจะใช้ในการเลือกตั้งหรือการลงประชามติที่สำคัญ เป็นสาขาย่อยของวิชารัฐศาสตร์ เศรษฐศาสตร์
ระบบการออกเสียงมีกฎสำหรับการออกเสียงที่ถูกต้อง และวิธีการโหวตจะเป็นการนับรวมถึงผลคะแนนและผลสุดท้าย ระบบการออกเสียงสามัญมีการปกครองโดยเสียงข้างมาก ระบบผู้แทนสัดส่วน
กับการปกครองโดยเสียงข้างมาก ผู้ที่ไม่คุ้นเคยกับทฤษฎีการลงคะแนนมักจะรู้สึกแปลกใจที่มีระบบการออกเสียงอื่นอยู่ หรือว่า "การปกครองโดยเสียงข้างมาก" สามารถให้ผลลัพธ์ไม่สนับสนุนเสียงส่วนใหญ่ได้ หากการเลือกตั้งครั้งใดมีเพียงสองตัวเลือก ผู้ชนะจะถูกตัดสินโดยใช้เสียงข้างมากเพียงอย่างเดียว อย่างไรก็ตาม เมื่อมีตัวเลือกสามหรือมากกว่า อาจไม่มีตัวเลือกเดียวที่ต้องการโดยส่วนใหญ่ก็เป็นได้ ระบบการออกเสียงที่แตกต่างกันอาจให้ผลลัพธ์แตกต่างกันมาก โดยเฉพาะในกรณีที่มีการตั้งค่าส่วนใหญ่ไม่ชัดเจน
ระบบลงคะแนนระบุในแบบฟอร์มการลงคะแนน ตั้งค่าการโหวตอนุญาตและวิธีการขั้นตอนวิธี ในการกำหนดผลลัพธ์ ผลนี้อาจเป็นผู้ชนะเดียวหรืออาจเกี่ยวข้องกับผู้โชคดีหลายอย่างเช่นในการเลือกตั้งของฝ่ายนิติบัญญัติ ระบบการลงคะแนนอาจระบุอำนาจการออกเสียงลงคะแนนในการกระจายและวิธีการลงคะแนนแบ่งออกเป็นกลุ่มย่อย (เขตเลือกตั้ง) ซึ่งมีการนับคะแนนอย่างอิสระ
การเลือกตั้งโดยทั่วไปในความเป็นจริงมักจะไม่ถือเป็นส่วนหนึ่งของระบบการลงคะแนน ตัวอย่างเช่น แม้ว่าระบบการออกเสียงลงคะแนน มันไม่สามารถระบุได้ว่าจะลงคะแนนทางกายภาพจริงรูปแบบของกระดาษเจาะบัตรหรือแสดงคอมพิวเตอร์ ระบบการออกเสียงยังไม่ระบุว่าหรือวิธีการโหวตจะเก็บเป็นความลับวิธีการตรวจสอบว่ามีการนับคะแนนอย่างถูกต้องหรือผู้ที่ สามารถลงคะแนน เหล่านี้เป็นลักษณะของหัวข้อที่กว้างของการเลือกตั้งและ ระบบเลือกตั้ง
บางวิธีการต้องการการเลือกตั้งครั้งแรกก่อนเพื่อพิจารณาว่าผู้สมัครจะมีการลงคะแนนเสียง
การเลือกตั้งหลายครั้งที่เหมาะของ"หนึ่งคนหนึ่งเสียง"หมายความว่าโหวตลงคะแนนเสียงเลือกตั้งทุกคนควรจะนับมีน้ำหนักเท่ากับ นี้ไม่เป็นความจริงของการเลือกตั้งทั้งหมดแต่ เลือกตั้งเช่นปกติ votes น้ำหนักตามจำนวนหุ้นลงคะแนนเสียงเลือกตั้งแต่ละถือใน บริษัท เปลี่ยนกลไกที่"หนึ่งหุ้นหนึ่งเสียง โหวตยังสามารถถ่วงน้ำหนักเปรียบด้วยเหตุผลอื่น ๆ เช่นการเพิ่มน้ำหนักการลงคะแนนของสมาชิกสูงการจัดอันดับ
บางระบบการลงคะแนนมีน้ำหนักในตัวเองเช่นถ้าจะต้องเปลี่ยนสภาพที่เป็นอยู่ กรณีนี้มัก เป็นเอกฉันท์ยินยอมเปลี่ยนแปลงซึ่งสภาพที่เป็นอยู่ต้องลงคะแนนสนับสนุนทุกสมาชิก หากตัดสินใจว่าจะรับเป็นสมาชิกใหม่ในองค์กรความล้มเหลวของวิธีการนี้เพื่อรับสมาชิกใหม่ที่เรียกว่า กลไกต่างๆที่โปรดปรานสภาพที่เป็นข้อกำหนดสำหรับองค์ประชุม ซึ่งทำให้มั่นใจได้ว่าสถานะการปัจจุบันยังคงพอถ้าไม่ลงคะแนนมีส่วนร่วมในการโหวต ข้อกำหนดองค์ประชุมบ่อยครั้งขึ้นอยู่กับเฉพาะในจำนวนการโหวตมากกว่าจำนวนจริง สำหรับตัวเลือกที่ชนะ แต่การนี้บางครั้งสามารถสนับสนุนซึ่งคัดค้านผู้ลงคะแนนงดออกเสียงทั้งหมดเพื่อป้องกันไม่ให้ครบองค์ประชุม
ระบบผู้ชนะเดียวสามารถแบ่งตามประเภทบัตร ในระบบการออกเสียงเลือกตั้งเลือกหยิบหนึ่งครั้ง ในการจัดอันดับระบบการออกเสียงลงคะแนนเสียงเลือกตั้งอันดับผู้สมัครในการเลือกตั้งแต่ละครั้งลงคะแนน ใหผู้สมัครแต่ละคน คนที่ได้คะแนนสูงสุดคือผู้ที่ชนะการเลือกตั้ง
อี-โกลด์
อี-โกลด์ () เป็นสกุลเงินทองดิจิตอลที่ดำเนินการโดยพื้นฐานราคาทองและเงินสำรององค์กรภายใต้บริษัท อี-โกลด์ จำกัด และได้โอนกรรมสิทธิ์ทองระหว่างผู้ใช้จนกระทั่ง 2009 เมื่อโอนถูกระงับเนื่องจากปัญหาทางกฎหมาย e – gold จำกัด เป็นนิติบุคคลที่จัดตั้งใน Nevis , Lesser Antilles โดยการดำเนินจาก Florida
ในปี 2007 เจ้าของของบริการ e - gold ถูกฟ้องโดย United States Department of Justice ในสี่ของจำนวนการฝ่าฝืนกฎระเบียบฟอกเงิน ในเดือน กรกฎาคม 2008 บริษัท ฯ และกรรมการ ผิดกับค่าใช้จ่ายของกบฏ เพื่อประกอบการฟอกเงินและการดำเนินการ เงินไม่มีใบอนุญาตส่งธุรกิจใน สหรัฐอเมริกา District Court for DC บริษัท นายหน้าปรับ $ 3,700,000
=ประวัติ=
=อาชญากรรมและการฉ้อโกง=
=2007 การฟ้อง=
=2008 ขึ้นศาล=
=ความปลอดภัย=
=ความท้าทายตามกฎหมายและข้อบกพร่อง=
=นโยบาย=
พิเชษฐ์ ตันเจริญ
พิเชษฐ์ ตันเจริญ อดีตสมาชิกสภาผู้แทนราษฎร จังหวัดฉะเชิงเทรา พรรคเพื่อแผ่นดิน อดีตรัฐมนตรีช่วยว่าการกระทรวงพาณิชย์ ในรัฐบาลของนายสมัคร สุนทรเวช
พิเชษฐ์ ตันเจริญ เกิดเมื่อวันที่ 9 ธันวาคม พ.ศ. 2498 เป็นพี่ชายของนายสุชาติ ตันเจริญ แกนนำ ส.ส. กลุ่มบ้านริมน้ำ สมรสกับนางสุธาทิพย์ ตันเจริญ มีบุตรเป็นอดีตสมาชิกสภาผู้แทนราษฎร คือ นายณัชพล ตันเจริญ
พิเชษฐ์ สำเร็จการศึกษาระดับปริญญาตรี ด้านบริหารธุรกิจ สาขาวิชาการจัดการ จากวิทยาลัยลุ่มน้ำปิง (ปัจจุบันคือวิทยาลัยนอร์ทเทิร์น) จังหวัดตาก
พิเชษฐ์ ตันเจริญ เข้าสู่งานการเมืองด้วยการสนับสนุนของนายสุชาติ ตันเจริญ ซึ่งถูกตัดสิทธิ์ทางการเมืองเป็นเวลา 5 ปี ให้ลงสมัคร ส.ส. จังหวัดฉะเชิงเทรา และได้รับการผลักดันให้เป็นรัฐมนตรีช่วยว่าการกระทรวงพาณิชย์ ในรัฐบาลของนายสมัคร สุนทรเวช ในปี พ.ศ. 2551 แทนนายวิรุฬ เตชะไพบูลย์
นายพิเชษฐ์ ตันเจริญ เคยดำรงตำแหน่งกรรมการบริหารพรรคพลังประชาชน แต่ลาออกก่อนที่จะถูกตัดสินยุบพรรค ทำให้ไม่ถูกตัดสิทธิ์ทางการเมือง
ในการร่วมรัฐบาลซึ่งนำโดยพรรคประชาธิปัตย์ ปลายปี พ.ศ. 2551 พิเชษฐ์ ตันเจริญ ไม่ได้รับตำแหน่งรัฐมนตรีในรัฐบาลของนายอภิสิทธิ์ เวชชาชีวะ โดยโควตาของกลุ่มบ้านริมน้ำเป็นของ นางสาวนริศรา ชวาลตันพิพัทธ์ ต่อมาภายพิเชษฐ์ ได้หันมาร่วมกิจกรรมทางการเมือง และลงสมัคร ส.ส. ในการเลือกตั้ง พ.ศ. 2554 ในสังกัดพรรคภูมิใจไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 ได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 12
ซัมเมอร์สแลม (2010)
ซัมเมอร์สแลม (2010) เป็นรายการ เพย์-เพอร์-วิว ของ WWE ในปี 2010 ซึ่งจัดเป็นปีที่ 23 แล้ว สถานที่จัดคือ Staples Center ใน Los Angeles, California เมื่อวันที่ 15 สิงหาคม ค.ศ. 2010 ซึ่งเคยมาจัดเมื่อปีที่แล้ว
ตั้งแต่กลุ่ม The Nexus ได้เปิดตัวครั้งแรกในรอว์ และรุมเล่นงานจอห์น ซีนา จนได้รับบาดเจ็บ แถมยังทำลายโชว์ของรอว์จนพังยับเยิน ต่อมาใน Money in the Bank (2010) กลุ่ม Nexus ก็ได้ไปรบกวนการปล้ำของซีนาในการชิงแชมป์ WWEกับเชมัสในกรงเหล็ก ทำให้ซีนาแพ้ ซีนาแค้นมากแล้วไปมีเรื่องกับพวก Nexus และจะต้องปล้ำกันแบบ 7 ต่อ 7 โดยทีม Nexus เจอกับทีม WWE แต่ก่อนถึงซัมเมอร์สแลมนั้น สมาชิกทีมซีนาอย่างเดอะเกรทคาลี ได้ถูก Nexus ลอบทำร้ายจนไม่สามารถร่วมปล้ำได้ แต่ทีม WWE ก็ได้ให้แดเนียล ไบรอัน อดีตกลุ่ม Nexus มาร่วมทีม WWE แทน ในรอว์ได้มีการคัดเลือกนักมวยปล้ำว่าใครชนะจะได้ไปชิงแชมป์ WWE กับเชมัส ผลปรากฏว่าแรนดี ออร์ตันได้สิทธิ์ไปชิงแชมป์ WWE กับเชมัส ทางด้านของบิ๊กโชว์ ซึ่งบิ๊กโชว์ได้ถอดหน้ากากของซีเอ็ม พังก์ ทำให้เห็นหัวล้านของพังก์ พังก์แค้นมากและท้าเจอกันในซัมเมอร์สแลม แต่บิ๊กโชว์จะต้องปล้ำในรูปแบบแฮนดิแคป 3 รุม 1 กับเดอะสเตรตเอดจ์ซะไซอะที ทางด้านของเคน ซึ่งเล่นงานนักมวยปล้ำทุกคนเพื่อหาคนที่ทำร้ายดิอันเดอร์เทเกอร์ ใน Money in the Bank เคนสามารถคว้าแชมป์โลกเฮฟวี่เวทจากเรย์ มิสเตริโอ หลังจากการใช้สิทธิ์กระเป๋า Money In The Bank และเคนต้องป้องกันแชมป์กับเรย์ในซัมเมอร์สแลม
100 วัตต์
นิตยสาร 100 วัตต์ เป็นนิตยสารวิทยุสมัครเล่นรายสองเดือน ผลิตโดยบริษัท เจอี เทเลคอม มีเดีย จำกัด ซึ่งนายสุชาติ เดนพฤกษ์ธรรม (HS1ENH) เป็นผู้อำนวยการ และนางธิดา เด่นพฤกษ์ธรรม (HS1ASC) เป็นบรรณาธิการอาวุโส ออกจำหน่ายฉบับแรกเมื่อ 25 กรกฎาคม พ.ศ. 2532 ราคาเล่มละ 25 บาท โดยมีบทความเด่นประจำเล่มคือ การป้องกันอันตรายจากฟ้าผ่า ของ ดร.สำรวย สังข์สะอาด ผู้เชี่ยวชาญด้านไฟฟ้าแรงสูง
ปัจจุบันนิตยสาร 100 วัตต์ ได้หยุดการผลิตแล้วโดยฉบับสุดท้ายคือ ฉบับที่ 172https://www.hs3lzx.com/100-watts-magazine/
เหตุระเบิดในอักซู พ.ศ. 2553
เหตุระเบิดในอักซู พ.ศ. 2553 ในเขตปกครองตนเองซินเจียงอุยกูร์ สาธารณรัฐประชาชนจีน ซึ่งทำให้มีผู้เสียชีวิต 7 คน และได้รับบาดเจ็บอีก 14 คน เจ้าหน้าที่ทางการรายงานว่า ชายชาวอุยกูร์คนหนึ่งจุดชนวนระเบิดต่อหน้าฝูงชนเมื่อเวลาประมาณ 10:30 น. เมื่อวันที่ 19 สิงหาคม โดยใช้พาหนะสามล้อ เหยื่อส่วนใหญ่เป็นชาวอุยกูร์
สถานที่เกิดการระเบิด เมืองอักซู (, ) อยู่ห่างจากอุรุมชีไปทางตะวันตก 650 กิโลเมตร และอยู่ห่างจากชายแดนคีร์กีซสถานเพียง 60 กิโลเมตร การระเบิดเกิดขึ้นที่ทางแยกถนนคาลาตา (喀拉塔路) และวูกา (乌喀路)
เหยื่อส่วนใหญ่ของเหตุระเบิดเป็นเจ้าหน้าที่ความมั่นคงท้องถิ่น ส่วนเชื้อชาติของเหยื่อนั้นยังไม่เป็นที่ถูกกล่าวถึงในการสัมมนาข่าวของอักซู แต่โฆษกรัฐบาลซินเจียง หัว ฮันหมิน ได้กล่าวว่า "ผู้ต้องสงสัยเป็นชาวอุยกูร์ และเหยื่อส่วนใหญ่ก็เป็นชาวอุยกูร์เช่นกัน" ในเวลาเดียวกันของการสัมมนา เหตุการณ์ดังกล่าวมิได้ถูกระบุว่าเป็นการก่อการร้ายโดยขบวนการอิสลามเตอร์กิสถานตะวันออก ตำรวจจีนกล่าวว่า มันเป็นการกระทำโดยเจตนา และผู้ต้องสงสัยถูกควบคุมตัวไว้ในบริเวณสถานที่เกิดเหตุหลังจากตัวเองได้รับบาดเจ็บ
วอยซ์ (เพลงของเพอร์ฟูม)
"วอยซ์" (Voice) เป็นซิงเกิลที่ 16 ของวง เพอร์ฟูม โดยเพลง "Voice" ถูกใช้เป็นเพลงประกอบโฆษณา "Nissan no Omise de!" และเพลง "575" ถูกใช้เป็นเพลงประกอบโฆษณา KDDI iida
ฟูชิเซนนาเกิร์ล/เนเจอรัลนิโคอิชิเตะ
"ฟูชิเซนนาเกิร์ล/เนเจอรัลนิโคอิชิเตะ" () เป็นซิงเกิลแรกในปี พ.ศ. 2553 ของวง เพอร์ฟูม ออกจำหน่ายเมื่อวันที่ 14 เมษายน พ.ศ. 2553 ในรูปแบบซีดีและซีดี+ดีวีดี สำหรับมิวสิกวิดีโอเพลง "ฟูชิเซนนาเกิร์ล" กำกับโดย เซกิ คาซึอากิ ส่วนเพลง "เนเจอรัลนิโคอิชิเตะ" กำกับโดย โคดามะ ยูอิจิ
ยอดขายทั้งหมด: 107,254 (ซิงเกิลออฟเดอะเยียร์อันดับที่ 62)